Bɔfoi 11 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nPetro bɔ bɔfoi lɛ amaniɛ (1-18)\nBarnaba kɛ Saul yɛ Antiokia ni yɔɔ Siria lɛ (19-26)\nAtsɛ kaselɔi lɛ klɛŋklɛŋ kwraa akɛ Kristofoi (26)\nAgabo gba akɛ hɔmɔ baaba (27-30)\n11 Agbɛnɛ, bɔfoi lɛ kɛ nyɛmimɛi ni yɔɔ Yudea lɛ nu akɛ jeŋmajiaŋbii lɛ hu ekpɛlɛ Nyɔŋmɔ wiemɔ lɛ nɔ. 2 No hewɔ lɛ, be ni Petro kwɔ kɛba Yerusalem lɛ, mɛi ni fiɔ ketiafoo lɛ sɛɛ lɛ bɔi ehiɛ wiemɔ,* 3 ni amɛkɛɛ: “Otee hii ni afolɔko amɛ ketia lɛ ashĩa ni okɛ amɛ yaye nii.” 4 Kɛkɛ ni Petro gbala sane lɛ mli fitsofitso etsɔɔ amɛ ekɛɛ: 5 “No mli lɛ, miyɛ Yopa maŋ lɛ mli miisɔle, ni efee tamɔ nɔ enyɔ minɔ, ni mina ninaa ko akɛ, nɔ ko miikpeleke shi tamɔ klala agbo ní ahiɛ ekoji ejwɛ lɛ mli aashiu kɛmiijɛ ŋwɛi kɛmiiba shi, ni eba miŋɔɔ tuuntu. 6 Be ni mikwɛ mli jogbaŋŋ lɛ, mina shikpɔŋ nɔ kooloi naji-ejwɛɛjwɛtsɛmɛi, ŋa mli kooloi, kooloi ni wamɔɔ kɛ ŋwɛi loofɔji. 7 Minu gbee ko hu kɛɛ mi akɛ: ‘Petro, tee shi, gbee ni oye!’ 8 Shi mikɛɛ: ‘Dabida, Nuŋtsɔ, ejaakɛ nɔ ko ni abule loo nɔ ko ni he tseee boteko midaaŋ pɛŋ.’ 9 Gbee ni jɛ ŋwɛi lɛ hã hetoo nɔ ni ji shii enyɔ nɔ akɛ: ‘Kpa nibii ni Nyɔŋmɔ etsuu amɛhe lɛ tsɛmɔ akɛ nibii ni abule.’ 10 Enɛ tee nɔ, nɔ ni ji shii etɛ nɔ, ni agbala nɔ fɛɛ nɔ kɛtee ŋwɛi ekoŋŋ. 11 Ni amrɔ lɛ nɔŋŋ lɛ, hii etɛ ní atsu amɛ kɛjɛ Kaisarea kɛba miŋɔɔ badamɔ shĩa ni wɔyɔɔ mli lɛ agbó lɛ naa. 12 Kɛkɛ ni mumɔ lɛ kɛɛ mi akɛ mikɛ amɛ aya, ni miyiŋ akafee mi kɔshikɔshi kwraa. Shi nyɛmimɛi hii ekpaa nɛɛ hu kɛ mi tee, ni wɔbote nuu lɛ shĩa lɛ mli. 13 “Egba wɔ bɔ ni ena ŋwɛibɔfo lɛ damɔ eshĩa lɛ ní eekɛɛ: ‘Tsu hii kɛya Yopa ni amɛyatsɛ Simon ni atsɛɔ lɛ Petro hu lɛ kɛba, 14 ni ebaakɛɛ bo nibii ni baahã ahere bo kɛ oshĩabii lɛ fɛɛ yiwala.’ 15 Shi be ni mibɔi wiemɔ lɛ, mumɔ krɔŋkrɔŋ lɛ ba amɛnɔ tamɔ bɔ ni eba wɔ hu wɔnɔ yɛ shishijee mli lɛ. 16 Kɛkɛ ni mikai Nuŋtsɔ lɛ wiemɔ lɛ, bɔ ni efɔɔ kɛɛmɔ akɛ: ‘Yohane kɛ nu baptisi, shi nyɛ lɛ, akɛ mumɔ krɔŋkrɔŋ baabaptisi nyɛ’ lɛ. 17 No hewɔ lɛ, kɛ́ Nyɔŋmɔ ehã amɛ nakai duromɔ keenɔ lɛ nɔŋŋ ni ekɛhã wɔ mɛi ni wɔheɔ Nuŋtsɔ Yesu Kristo nɔ wɔyeɔ lɛ hu lɛ, namɔ ji mi ni manyɛ Nyɔŋmɔ naa matsĩ?”* 18 Be ni amɛnu nibii nɛɛ, amɛwieee amɛshiii lɛ dɔŋŋ,* ni amɛwo Nyɔŋmɔ hiɛ nyam amɛkɛɛ: “Belɛ, eyɛ faŋŋ akɛ, Nyɔŋmɔ ehã jeŋmajiaŋbii lɛ hu hegbɛ koni amɛtsake amɛtsui ni amɛná wala.” 19 Agbɛnɛ, mɛi ni amanehulu ni te shi yɛ Stefano gbele sɛɛ lɛ hã amɛgbɛ amɛshwã lɛ tee aahu kɛyashɛ Foinike, Kipro, kɛ Antiokia tɔ̃ɔ, shi amɛjaje wiemɔ lɛ amɛtsɔɔ Yudafoi lɛ pɛ. 20 Shi amɛteŋ hii komɛi ní jɛ Kipro kɛ Kirene lɛ ba Antiokia ni amɛbabɔi shiɛmɔ kɛ mɛi ni wieɔ Hela lɛ hãmɔ, ni amɛjaje Nuŋtsɔ Yesu he sane kpakpa lɛ amɛtsɔɔ amɛ. 21 Kɛfata he lɛ, Yehowa* nine fata amɛhe, ni mɛi babaoo batsɔmɔ héyelilɔi ni amɛkpale kɛba Nuŋtsɔ lɛ ŋɔɔ. 22 Amɛhe sane yashɛ asafo ni yɔɔ Yerusalem lɛ toiiaŋ, ni amɛtsu Barnaba kɛtee Antiokia tɔ̃ɔ. 23 Be ni eyashɛ jɛmɛ ní ena Nyɔŋmɔ duromɔ lɛ, emii shɛ ehe naakpa ni ebɔi amɛ fɛɛ hewalɛwoo akɛ amɛya nɔ amɛkɛ tsui ní fiɔ shi shiŋŋ ahi Nuŋtsɔ lɛ mli; 24 ejaakɛ eji gbɔmɔ kpakpa ni eyi obɔ kɛ mumɔ krɔŋkrɔŋ kɛ hemɔkɛyeli. Ni aŋɔ asafoku pii afata Nuŋtsɔ lɛ he. 25 No hewɔ lɛ, eyi mli etee Tarso koni eyatao Saul fitsofitso. 26 Be ni ena lɛ lɛ, ekɛ lɛ ba Antiokia. No hewɔ lɛ, afi muu fɛɛ lɛ, amɛ kɛ asafo lɛ bua amɛhe naa, ni amɛtsɔɔ asafoku pii ko nii, ni Antiokia klɛŋklɛŋ atsɛ kaselɔi lɛ yɛ Nyɔŋmɔ gbɛtsɔɔmɔ naa akɛ Kristofoi. 27 Nakai gbii lɛ amli lɛ, gbalɔi komɛi kpeleke shi kɛjɛ Yerusalem kɛba Antiokia. 28 Amɛteŋ mɔ kome ni atsɛɔ lɛ Agabo lɛ te shi ni egba yɛ mumɔ lɛ naa akɛ, hɔmɔ kpele ko miiba shikpɔŋ muu lɛ fɛɛ nɔ, ni eba mli nakai yɛ Klaudio beiaŋ. 29 No hewɔ lɛ, kaselɔi lɛ kpɛ mli akɛ amɛteŋ mɔ fɛɛ mɔ ahã bɔ ni ebaanyɛ koni akɛmaje nyɛmimɛi ni yɔɔ Yudea lɛ ní akɛyaye abua amɛ;* 30 ni amɛfee nakai, ni amɛkɛmaje asafoŋ onukpai lɛ kɛtsɔ Barnaba kɛ Saul nine nɔ.\n^ Aloo “kɛ lɛ bɔi naataamɔ.”\n^ Aloo “ni matsĩ Nyɔŋmɔ gbɛ?”\n^ Sht. ŋm., “amɛfee diŋŋ.”\n^ Aloo “akɛ yelikɛbuamɔ nibii ni akɛmiisɔmɔ amɛ.”


Baiblo Mi Sanehi Mawu Webi Je Babilon - Yehowa Odasefoli Internet Nítsumi He\nMAA pee jeha enyɔ ji nɛ ɔ, nɛ́ Mediabi kɛ Persiabi ba ngɔ Babilon ma a. Nɛ amlɔ nɛ ɔ, hyɛ nɔ́ nɛ ngɛ nɔ yae! Israelbi ɔmɛ ngɛ Babilon jee. Mɛni ha a ye a he? Nɛ mɛnɔ ha mɛ blɔ kaa a ho?\nKoresh, nɛ ji Persia matsɛ ɔ nɛ ha mɛ blɔ. Blema lokoo benɛ a fɔ we Koresh lolo ɔ, Yehowa ha e gbalɔ Yesaya ngma ngɛ e he ke: ‘O maa pee bɔnɛ i suɔ ɔ pɛpɛɛpɛ. Agbo ɔmɛ ma bli kɛ fɔ si ha mo nɛ o ma ya ngɔ ma a.’ Nɛ niinɛ hu ɔ, Koresh nyɛɛ hɛ mi nɛ a kɛ ya ngɔ Babilon ma a. Mediabi kɛ Persiabi ɔmɛ gu agbohi nɛ a bli kɛ fɔ si ɔmɛ a mi nyɔ mi kɛ sɛ ma a mi.\nSe Yehowa gbalɔ Yesaya de hu kaa Koresh ma fã kaa a ya po Yerusalem ma a, konɛ a ma sɔlemi we ɔ ekohu. Anɛ Koresh ha fãmi nɛ ɔ lo? Ee, e pee ja. Nɔ́ nɛ Koresh de Israelbi ɔmɛ ji nɛ ɔ nɛ: ‘Nyɛɛ ya Yerusalem amlɔ, nɛ nyɛ ya ma Yehowa nyɛ Mawu ɔ sɔlemi we ɔ.’ Enɛ ɔ ji nɔ́ nɛ Israelbi ɔmɛ yaa konɛ a ya pee ɔ nɛ.\nSe Israelbi ɔmɛ tsuo be nyɛe maa hia blɔ gagaaga nɛ ɔ kɛ kpale kɛ ya Yerusalem. Ejakaa, blɔ ɔ kɛ, nɛ nihi fuu bwɔ, nɛ ni komɛ hu be he wami bɔnɛ a ma nyɛ maa hia blɔ nɛ e kɛmi maa su si tomi 500 (kilomita 800). Ni komɛ hu be nyɛe maa ya ngɛ ní kpa komɛ a heje. Lɔɔ he ɔ, Koresh de nihi nɛ be nyɛe maa ya a ke: ‘Nyɛ ha nihi nɛ maa ya amɛ sika tsu kɛ sika hiɔ, kɛ nike ní kpahi konɛ a kɛ ya po Yerusalem ma a, nɛ a ma sɔlemi we ɔ.’\nLɔɔ he ɔ, Israelbi ɔmɛ nɛ kpale kɛ yaa Yerusalem ɔ ná nike ní fuu. Jehanɛ se ɔ, Koresh ngɔ kãhi kɛ kpluhi nɛ́ Matsɛ Nebukadnezar ya muɔɔ kɛ je Yehowa sɔlemi we ɔ benɛ e ya kpata Yerusalem hɛ mi ɔ hu kɛ ha mɛ. Israelbi ɔmɛ ná níhi fuu nɛ a maa ngɔ kɛ ho a ma mi ya.\nBenɛ Israelbi ɔmɛ hia blɔ maa pee nyɔhiɔ eywiɛ se ɔ, a ya su Yerusalem. Jeha 70 pɛpɛɛpɛ ji nɛ ɔ nɛ́ a kpata ma a hɛ mi, nɛ zugba a fɔ si gu nɛ́ nɔ ko nɔ ko hí nɔ. E ngɛ mi kaa Israelbi ɔmɛ kpale kɛ ya su mɛ nitsɛmɛ a ma mi mohu, se a kɛ haomihi maa kpe, kaa bɔnɛ wa maa na ngɛ ní kasemi nɛ nyɛɛ se ɔ mi ɔ.\nKaa bɔnɛ e ngɛ foni ɔ mi ɔ, mɛni Israelbi ɔmɛ ngɛ pee?\nMɛni blɔ nɔ Koresh ha Yehowa gbami nɛ e kɛ gu Yesaya nɔ ɔ ba mi ngɛ?\nMɛni Koresh de Israelbi nɛ a be nyɛe maa kpale kɛ ya Yerusalem ɔ?\nMɛni Koresh kɛ ha ni ɔmɛ konɛ a kɛ kpale kɛ ya Yerusalem?\nBe enyɛmɛ Israelbi ɔmɛ kɛ hia blɔ kɛ kpale ya su Yerusalem?\nJeha enyɛmɛ ba be nɛ zugba a fɔ si gu nɛ nɔ ko nɔ ko hí nɔ?\nKane Yesaya 44:28 kɛ 45:1-4.\nMɛni blɔ nɔ Yehowa ma nɔ mi ngɛ kaa gbami nɛ kɔ Koresh he ɔ maa ba mi kokooko? (Yes. 55:10, 11; Rom. 4:17)\nMɛni blɔ nɔ Yesaya gbami nɛ kɔ Koresh he ɔ, tsɔɔ bɔnɛ Yehowa ngɛ he wami nɛ e kɛ tsɔɔ nɔ́ nɛ maa ba hwɔɔ se ha? (Yes. 42:9; 45:21; 46:10, 11; 2 Pet. 1:20)\nKane Ezra 1:1-11.\nMɛni blɔ nɔ wa ma nyɛ maa ‘wo’ nihi nɛ ngɔ a be tsuo kɛ ngɛ sɔmɔe ɔ ‘dɛ mi’ kaa bɔnɛ nihi nɛ nyɛ we nɛ a kpale kɛ ya Yerusalem pee ɔ? (Ezra 1:4, 6; Rom. 12:13; Kol. 4:12)


Ani Yehowa Odasefoi Ewo Mlai Yɛ Nyiɛmɔ Kɛhã Gbalashihilɛ He?\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bislama Blɔfo Boulou Bulgaria Cambodia Catalan Cebuano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitumbuka Chol Cibemba Croatia Czech Denmark Dutch Efik Estonia Ewe Fante Faroese Fiji Finland French Ga Galician Georgia Germany Guarani Gun Haitian Creole Hausa Hebri Hela Hiligaynon Hungary Igbo Iloko Indonesia Italia Japan Javanese Kabiye Kabyle Kachin Kazakh Kimbundu Kinyarwanda Kirghiz Kirundi Korea Lingala Lithuania Macedonia Malagasy Malay Malayalam Malta Mam Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Nepali Ngabere Nias Norway Oromo Pangasinan Papiamento (Curaçao) Persia Poland Portugal Portugal (Portugal) Punjabi Quechua (Cuzco) Rarotongan Romania Russia Sepedi Serbia (Roma) Serbian (Cyrillic) Setswana Shona Sinhala Slovak Slovenia Solomon Islands Pidgin Spania Sunda Swahili Sweden Tagalog Tahiti Tajiki Tankarana Tarascan Tatar Telugu Tetun Dili Thailand Tigrinya Tiv Tojolabal Tonga Totonac Tsonga Turkey Turkmen Tzeltal Tzotzil Uighur (Cyrillic) Ukrain Urdu Valencian Venda Vezo Vietnam Welsh Xhosa Yoruba Zapotec (Isthmus) Zapotec (Lachiguiri) Zulu\nYehowa Odasefoi heɔ amɛyeɔ akɛ mlai kɛ shishitoo mlai ni yɔɔ Biblia lɛ mli lɛ baanyɛ aye abua wɔ ni wɔkpɛ yiŋ ni baasa Nyɔŋmɔ hiɛ, ni wɔbaaná he sɛɛ hu. (Yesaia 48:17, 18) Jeee wɔ wɔfee mlai kɛ shishitoo mlai nɛɛ, moŋ lɛ, wɔhiɔ shi yɛ naa. Nyɛhãa wɔsusuɔ bɔ ni mlai kɛ shishitoo mlai nɛɛ ekomɛi kɔɔ nyiɛmɔ ni tsɔɔ gbalashihilɛ hiɛ lɛ he wɔkwɛa. *\nGbalashihilɛ ji nɔ ko ni sa akɛ ehi shi daa. (Mateo 19:6) Akɛni Yehowa Odasefoi naa nyiɛmɔ ni tsɔɔ gbalashihilɛ hiɛ lɛ akɛ nifeemɔ ní akɛboteɔ gbala mli hewɔ lɛ, amɛbuɔ lɛ akɛ eji hiɛdɔɔ sane.\nNyiɛmɔ ni tsɔɔ gbalashihilɛ hiɛ lɛ yɛ kɛhã mɛi pɛ ni eshɛ gbãla. Mɛi nɛɛ ‘efo mli yɛ amɛblahiiaŋ loo amɛblayeiaŋ’ ni tsɔɔ akɛ amɛbɔlɛnamɔ henumɔi ni naa wa lɛ haooo amɛ.—1 Korintobii 7:36.\nEsa akɛ mɛi ni jeɔ nyiɛmɔ ni tsɔɔ gbalashihilɛ hiɛ lɛ shishi lɛ afee mɛi ni nɔ ko etsiŋ amɛnaa kɛhã gbãla. Nyɔŋmɔ enaaa mɛi ni etse gbãla yɛ mla naa lɛ akɛ amɛyɛ hegbɛ akɛ amɛkɛ mɔ kroko boteɔ gbãla mli, ejaakɛ nɔ pɛ ni etsɔɔ akɛ abaanyɛ adamɔ nɔ atse gbala ji bɔlɛnamɔ jeŋba sha.—Mateo 19:9.\nAfã Kristofoi ni miitao amɛbote gbalashihilɛ mli lɛ akɛ amɛhala Kristofoi ni amɛkɛ amɛ hiɛ hemɔkɛyeli kome akɛ amɛhefatalɔi. (1 Korintobii 7:39) Yehowa Odasefoi naa fãmɔ nɛɛ akɛ, mɔ ni atsɔɔ nɛɛ jeee mɔ ko ni yɔɔ bulɛ kɛhã wɔhemɔkɛyeli lɛ pɛ kɛkɛ, moŋ lɛ esa akɛ efee mɔ ni hiɔ shi yɛ wɔhemɔkɛyelii ni damɔ Biblia lɛ nɔ lɛ anaa, ni abaptisi lɛ akɛ Yehowa Odasefonyo. (2 Korintobii 6:14) Kɛjɛ blema tɔ̃ɔ lɛ, Nyɔŋmɔ biɔ ni etsuji kɛ mɛi ni kɛ amɛ hiɛ hemɔkɛyeli kome abote gbalashihilɛ mli. (1 Mose 24:3; Maleaki 2:11) Ŋmɛnɛŋmɛnɛ beiaŋ niiamlitaolɔi ena akɛ, mla nɛɛ he yɛ sɛɛnamɔ waa. *\nEsa akɛ bii abo amɛfɔlɔi atoi. (Abɛi 1:8; Kolosebii 3:20) Kɛhã bii ni kɛ amɛfɔlɔi yɔɔ lolo lɛ, mla nɛɛ biɔ ni amɛbo amɛfɔlɔi ayiŋkpɛi ni kɔɔ nyiɛmɔ ni tsɔɔ gbalashihilɛ hiɛ lɛ he atoi. Fɔlɔi ayiŋkpɛi nɛɛ eko ji afi ni esa akɛ bi lɛ aye dani ekɛ mɔ ko abɔi nyiɛmɔ kɛhã gbalashihilɛ, kɛ nibii ni amɛbaaŋmɛ efeemɔ gbɛ yɛ nyiɛmɔ nɛɛ mli.\nYɛ Ŋmalɛ gbɛtsɔɔmɔi anaa lɛ, Odasefonyo lɛ diɛŋtsɛ kpɛɔ eyiŋ kɛji ekɛ mɔ ko baanyiɛ kɛhã gbãla loo efeŋ nakai, ni lɛ diɛŋtsɛ ehalaa mɔ ni ebaasumɔ ni ekɛnyiɛ. Enɛ kɛ shishitoo mla akɛ, “Mɔ fɛɛ mɔ baatere lɛ diɛŋtsɛ ejatsu ni ji esɔ̃” lɛ kpãa gbee. (Galatiabii 6:5, shishigbɛ niŋmaa) Fɛɛ mli lɛ, mɛi babaoo ni miisusu nyiɛmɔ ni tsɔɔ gbalashihilɛ hiɛ lɛ he lɛ biɔ ŋaawoo kɛjɛɔ Odasefoi ni sumɔɔ amɛsane waa, ni kɛ afii saŋŋ esɔmɔ Yehowa kɛ amɛtsui fɛɛ lɛ adɛŋ.—Abɛi 1:5.\nNifeemɔi komɛi ni fɔɔ kaa yɛ nyiɛmɔ ni tsɔɔ gbalashihilɛ hiɛ lɛ mli lɛ tsiimɔ ji efɔŋ ni yɔɔ hiɛdɔɔ. Akɛ nɔkwɛmɔnɔ lɛ, Biblia lɛ fãa akɛ wɔtsi wɔhe kɛje bɔlɛnamɔ jeŋba sha he. Jeee bɔlɛnamɔ pɛ shi nifeemɔi ni he tseee ni yaa nɔ yɛ mɛi ni boteko gbalashihilɛ mli lɛ ateŋ; nifeemɔi ni he tseee nɛɛ ekomɛi ji nuutso loo yoohe ni mɔ kroko kɛshwɛɔ loo nuutso ni akɛwoɔ daŋ loo yoohe ni alɛmɔɔ. (1 Korintobii 6:9-11) Kɛfata he lɛ, nifeemɔi ni teɔ bɔlɛnamɔ henumɔi ashi ni yaa nɔ yɛ mɛi ni boteko gbalashihilɛ mli lɛ ateŋ lɛ ji “muji” nii ni esaaa Nyɔŋmɔ hiɛ. (Galatiabii 5:19-21) Agbɛnɛ hu, Biblia lɛ wieɔ eshiɔ “yakayaka sanegbaa.”—Kolosebii 3:8.\nTsui lɛ, loo mligbɛ gbɔmɔ lɛ eyi tɔ kɛ kutumpɔo. (Yeremia 17:9) Ebaanyɛ ehã mɔ ko afee nibii ni ele akɛ ehiii. Bɔ ni afee ni mɛi enyɔ ni kɛ amɛhe miinyiɛ kɛhã gbala lɛ, abu amɛtsui he ni ekalaka amɛ koni amɛfee esha lɛ, esaaa akɛ amɛ pɛ amɛhiɔ he ko ni baaka amɛ. Amɛbaanyɛ amɛhi mɛi ni baa amɛjeŋ jogbaŋŋ ateŋ, loo amɛhã mɔ ko ni hiɛ kã shi afata amɛhe kɛ́ amɛyɛ he ko loo amɛmiiya he ko. (Abɛi 28:26) Esa akɛ Kristofoi oshijafoi ni miitao gbalashihilɛ mli hefatalɔi lɛ ayɔse akɛ eyɛ oshara akɛ amɛbaaya wɛbsait srɔtoi ni agbele kɛhã gbalashihilɛ mli hefatalɔi ataomɔ lɛ anɔ, ejaakɛ ebaahã oná suɔmɔ ohã mɔ ko ni oleee ehe nɔ ko kwraa.—Lala 26:4.\n^ kk. 2 Maji komɛi anɔ lɛ, anyiɛɔ kɛtsɔɔ gbalashihilɛ hiɛ, maji komɛi efeee nakai. Biblia lɛ etsɔɔɔ kɛji esa akɛ anyiɛ kɛtsɔ gbalashihilɛ hiɛ loo akafee nakai, loo akɛ no pɛ ji gbɛ ni esa akɛ atsɔ nɔ kɛbote gbãla mli.\n^ kk. 6 Akɛ nɔkwɛmɔnɔ lɛ, sane ko ni je kpo yɛ wolo ko (Marriage & Family Review) mli lɛ tsɔɔ akɛ “niiamlitaomɔ etɛ ni afee yɛ gbalashihilɛi ni sɛɛ tsɛɔ waa lɛ ahe lɛ, hã ana akɛ kɛ́ mɛi hiɛ susumɔ kome yɛ jamɔ he, amɛyɛ jamɔ kome mli, ni amɛhiɛ hemɔkɛyeli kome lɛ, ebafeɔ nibii titri ni hãa gbalashihilɛ lɛ sɛɛ tsɛɔ (afii 25-50 kɛ sɛɛ).”—Volume 38, issue 1, baafa 88 (2005).\nMɛni ji nyiɛmɔ kɛhã gbala?\nEkɔɔ nifeemɔi fɛɛ ni hãa nuu kɛ yoo náa suɔmɔ amɛhãa amɛhe kɛleɔ amɛhe jogbaŋŋ lɛ ahe. Nifeemɔi nɛɛ nyɛɔ eyaa nɔ be ni ayɛ mɛi ateŋ loo be ni atse he, anyɛɔ afeɔ nibii nɛɛ kpetekpelee loo yɛ teemɔŋ, kɛ be ni akpe hiɛ kɛ hiɛ, yɛ foŋ nɔ, loo kɛtsɔ tɛs mɛseji nɔ. Yehowa Odasefoi ebuuu enɛ akɛ shwɛmɔ nɔ ko, moŋ lɛ akɛ nifeemɔ kɛhã gbalashihilɛ ni esa akɛ akɛ hiɛdɔɔ asusu he.\nNyiɛmɔ Ni Tsɔɔ Gbalashihilɛ Hiɛ Gbalashihilɛ Kɛ Weku Saji ni Kɔɔ Yehowa Odasefoi Ahe ni Mɛi Fɔɔ Bimɔ\nSusumɔ sanebimɔi ejwɛ nɛɛ ahe okwɛ; ebaaye ebua bo koni opɛi omli okwɛ akɛ oshɛ mɔ ni sa akɛ mɔ ko anyiɛ kɛhã gbalashihilɛ lo.


3 Mose 25 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n3 Mose 25:1-55\nHejɔɔmɔ Afi lɛ (1-7)\nHeyeli Afi lɛ (8-22)\nNii ni akuɔ sɛɛ akɛhãa nɔtsɛ ekoŋŋ (23-34)\nBɔ ni esa akɛ akɛ ohiafoi aye ahã (35-38)\nNyɔŋyeli he mlai (39-55)\n25 Yehowa tee nɔ ekɛ Mose wie yɛ Sinai Gɔŋ lɛ nɔ ekɛɛ: 2 “Okɛ Israelbii lɛ awie ni okɛɛ amɛ akɛ, ‘Kɛ́ nyɛná nyɛyashɛ shikpɔŋ ni mikɛhãa nyɛ lɛ nɔ lɛ,+ no lɛ, shikpɔŋ lɛ aye hejɔɔmɔ* ehã Yehowa.+ 3 Afii ekpaa odu nii* yɛ oshikpɔŋ lɛ nɔ, ni afii ekpaa osaa owain ŋmɔ mli tsei lɛ ahe, ní obua shikpɔŋ lɛ nɔ nibaa nii lɛ anaa oto.+ 4 Shi afi ni ji kpawo lɛ baafee hejɔɔmɔ afi ní shikpɔŋ lɛ kɛbaajɔɔ ehe kwraa, eji hejɔɔmɔ kɛhã Yehowa. Kaadu nii* yɛ oshikpɔŋ lɛ nɔ, ni kaasaa owain ŋmɔ mli tsei lɛ ahe hu. 5 Kɛ́ akpa ŋmaa* lɛ sɛɛ lɛ, nɔ ni baashwɛ ni lɛ diɛŋtsɛ ebaakwɛ̃ lɛ, kaakpa oto, ni owain tso ni osako he lɛ yibii lɛ hu, kaabua naa oto. Shikpɔŋ lɛ ajɔɔ ehe kwraa afi kome. 6 Shi, obaanyɛ oye niyenii ni kwɛ̃ɔ yɛ shikpɔŋ lɛ nɔ yɛ ehejɔɔmɔ be lɛ mli lɛ; bo kɛ onyɔji hii kɛ onyɔji yei kɛ opaafonyo kɛ gbɔi ni ebahi nyɛshikpɔŋ lɛ nɔ ni kɛ bo yɔɔ lɛ baanyɛ aye, 7 ni shĩa kooloi kɛ ŋa mli kooloi ni yɔɔ oshikpɔŋ lɛ nɔ lɛ hu baanyɛ aye. Nɔ fɛɛ nɔ ni shikpɔŋ lɛ baaba lɛ, abaanyɛ aye. 8 “‘Kanemɔ hejɔɔmɔ afii kpawo, ni ji afii kpawo toi kpawo, ni hejɔɔmɔ afii kpawo lɛ mli gbii lɛ baafee afii 49. 9 Kɛkɛ lɛ, yɛ nyɔɔŋ ni ji kpawo lɛ nɔ gbi ni ji nyɔŋma lɛ nɔ lɛ, kpã tɛtɛrɛmantɛrɛ waa; Kpatamɔ Gbi+ lɛ nɔ lɛ, nyɛhãa anua tɛtɛrɛmantɛrɛ lɛ gbɛɛmɔ yɛ nyɛshikpɔŋ lɛ fɛɛ nɔ. 10 Nyɛfea afi ni ji 50 lɛ krɔŋkrɔŋ ni nyɛshiɛa heyeli yɛ shikpɔŋ lɛ nɔ nyɛhãa enɔ bii lɛ fɛɛ.+ Etsɔ Heyeli Afi ehã nyɛ, ni nyɛteŋ mɔ fɛɛ mɔ aku esɛɛ eyaŋɔ enii, ni nyɛteŋ mɔ fɛɛ mɔ aku esɛɛ kɛya ewekumɛi aŋɔɔ.+ 11 Nakai afi ni ji 50 lɛ atsɔ Heyeli Afi ahã nyɛ. Nyɛkadua nii,* ni ŋmaa ni shwɛ ni lɛ diɛŋtsɛ ekwɛ̃ lɛ, nyɛkakpaa nyɛtoa, ni nyɛwain tsei ni asako he lɛ ayibii lɛ hu, nyɛkabuaa naa nyɛtoa.+ 12 Ejaakɛ Heyeli Afi ni. Efee krɔŋkrɔŋ ehã nyɛ. Niyenii ni shikpɔŋ lɛ diɛŋtsɛ baaba lɛ, ye kɛkɛ nyɛyea.+ 13 “‘Nɛkɛ Heyeli Afi nɛɛ mli lɛ, nyɛteŋ mɔ fɛɛ mɔ aku esɛɛ eyaŋɔ enii.+ 14 Kɛ́ nyɛhɔ̃ɔ nɔ ko nyɛhã nyɛnyɛmi gbɔmɔ loo nyɛhé nɔ ko yɛ edɛŋ lɛ, nyɛteŋ mɔ ko akashishiu enyɛmi.+ 15 Kwɛmɔ afii abɔ ni eho kɛjɛ Heyeli Afi lɛ nɔ, ni odamɔ no nɔ ohé nii yɛ onyɛmi gbɔmɔ dɛŋ, ni lɛ hu ehɔ̃ɔ nii ehã bo yɛ afii abɔ ni eshwɛ kɛhã nibaa nii kpamɔ lɛ naa.+ 16 Kɛ́ eshwɛ afii babaoo lolo lɛ, no lɛ, ebaanyɛ eŋmɛ nii lɛ jara lɛ nɔ, ni kɛ́ eshwɛ afii fioo lɛ, no lɛ, etse ejara lɛ nɔ, ejaakɛ eehɔ̃ɔ nibaa nii falɛ ni baaba lɛ eehã bo. 17 Nyɛteŋ mɔ ko mɔ ko akashishiu enyɛmi gbɔmɔ,+ ni she o-Nyɔŋmɔ lɛ gbeyei,+ ejaakɛ miji Yehowa, nyɛ-Nyɔŋmɔ lɛ.+ 18 Kɛ́ nyɛye mimlai lɛ anɔ ni nyɛkɛ miyiŋkpɛi* lɛ tsu nii lɛ, nyɛbaahi shi shweshweeshwe yɛ shikpɔŋ lɛ nɔ.+ 19 Shikpɔŋ lɛ baaba enii,+ ni nyɛbaaye nyɛtɔrɔ, ni nyɛbaahi shi shweshweeshwe yɛ jɛmɛ.+ 20 “‘Shi kɛ́ nyɛaakɛɛ akɛ: “Mɛni wɔbaaye yɛ afi ni ji kpawo lɛ mli, kɛ́ wɔduuu nii* ni wɔbuaaa wɔnibaa nii anaa hu lɛ?”+ 21 Mafã mijɔɔmɔ lɛ ní eba nyɛnɔ yɛ afi ni ji ekpaa lɛ mli, ni shikpɔŋ lɛ baaba nii bɔ ni fa kɛhã afii etɛ.+ 22 Ni nyɛbaadu nii* yɛ afi ni ji kpaanyɔ lɛ mli, ni nyɛbaaye nibaa nii ni yɔɔ momo lɛ kɛyashi afi ni ji nɛɛhu lɛ nɔ. Kɛyashi enibaa nii lɛ baaba lɛ, nyɛbaaye nibaa nii ni yɔɔ momo lɛ. 23 “‘Akahɔ̃ɔ shikpɔŋ lɛ ahã mɔ ko ni etsɔ mɔ lɛ nɔ kwraa,+ ejaakɛ shikpɔŋ lɛ, mi minɔ ni.+ Ejaakɛ yɛ mihiɛ lɛ, gbɔi kɛ mɛi ni ebahi shikpɔŋ lɛ nɔ kɛkɛ ji nyɛ.+ 24 Yɛ nyɛshikpɔŋ lɛ fɛɛ nɔ lɛ, nyɛhãa hegbɛ ni anyɛ akpɔ̃ shikpɔŋ lɛ. 25 “‘Kɛ́ onyɛmi batsɔ ohiafo, ni ehe bahia ni ehɔ̃ɔ nii ni eyɔɔ lɛ eko lɛ, no lɛ, kpɔ̃lɔ ko ni ji ewekunyo kpaakpa aba ni ebakpɔ̃ nɔ ni enyɛmi lɛ hɔ̃ɔ lɛ.+ 26 Kɛ́ mɔ ko bɛ kpɔ̃lɔ ko ni baakpɔ̃ enii lɛ, shi sɛɛ mli lɛ ebaná nii, ni ená nɔ ni ebaanyɛ ekɛkpɔ̃ nɔ ni ehɔ̃ɔ lɛ, 27 ebu nii lɛ jara lɛ naa yɛ afii ni nii lɛ eye kɛjɛ be ni ehɔ̃ɔ lɛ naa, ni etse kɛjɛ jara lɛ mli ni ekɛ nɔ ni baashwɛ lɛ ahã mɔ ni ehɔ̃ɔ ehã lɛ. Kɛkɛ lɛ, ebaanyɛ eku esɛɛ eyaŋɔ enii.+ 28 “‘Shi kɛ́ enáaa nɔ ni ebaanyɛ ekɛyakpɔ̃ nii lɛ kɛjɛ mɔ lɛ dɛŋ lɛ, no lɛ, nɔ ni ehɔ̃ɔ lɛ akã he ahi mɔ ni hé lɛ dɛŋ kɛyashi Heyeli Afi lɛ;+ ni nii lɛ baatsɔ enɔ ekoŋŋ yɛ Heyeli Afi lɛ mli, ní eku esɛɛ eyaŋɔ enii.+ 29 “‘Agbɛnɛ, kɛ́ mɔ ko hɔ̃ɔ shĩa ko ni yɔɔ maŋ ni atswa gbogbo awo he mli lɛ, kɛjɛ be ni ehɔ̃ɔ shĩa lɛ egbe naa lɛ aahu kɛyashi enɔ afi lɛ, eyɛ hegbɛ ní ekɛaakpɔ̃ nɔ ni ehɔ̃ɔ lɛ;+ eyɛ hegbɛ afi muu fɛɛ ni ekɛaakpɔ̃ nii lɛ. 30 Shi kɛ́ akpɔ̃ɔɔ shĩa ni yɔɔ maŋ ni atswa gbogbo awo he lɛ mli ni afi muu fɛɛ ho lɛ, no lɛ, shĩa lɛ atsɔ mɔ ni hé lɛ nɔ kwraa yɛ eyinɔi fɛɛ amli. Akaŋmɛɛ he yɛ Heyeli Afi lɛ mli. 31 Shi shĩai ni yɔɔ shihilɛhei ni atswako gbogbo awoko amɛhe lɛ, abu amɛ ashi shikpɔji ni yɔɔ akrowai amli lɛ anɔ. Ayɛ hegbɛ ni akɛaakpɔ̃ shĩa lɛ, ni esa akɛ aŋmɛɛ he yɛ Heyeli Afi lɛ mli. 32 “‘Shi Levibii lɛ ashĩai ni yɔɔ amɛmaji lɛ amli lɛ,+ Levibii lɛ yɛ hegbɛ be fɛɛ be ni amɛkɛaakpɔ̃ nɔ ni amɛhɔ̃ɔ lɛ. 33 Kɛji Levibii lɛ ashĩa ko yɛ amɛmaŋ lɛ mli ni ahɔ̃ɔ, shi akpɔ̃ɔɔ shĩa lɛ, no lɛ, aŋmɛɛ he yɛ Heyeli Afi lɛ mli,+ ejaakɛ shĩai ni yɔɔ Levibii lɛ amaji lɛ amli lɛ ji amɛgbɛfaŋnɔ yɛ Israelbii lɛ ateŋ.+ 34 Agbɛnɛ hu, shikpɔji ni kooloi yeɔ nii yɛ nɔ,+ ni bɔle amɛmaji lɛ ahe lɛ, akahɔ̃ɔ, ejaakɛ eji amɛnɔ daa. 35 “‘Kɛ́ onyɛmi ni yɔɔ omasɛi lɛ batsɔ ohiafo ni enyɛɛɛ ekwɛ ehe lɛ, no lɛ, ye obua lɛ+ tamɔ bɔ ni obaaye obua gbɔ kɛ mɔ ni ebahi nyɛshikpɔŋ lɛ nɔ lɛ,+ koni eya nɔ ehi wala mli yɛ nyɛteŋ. 36 Kaahe nɔ ko he kpa yɛ edɛŋ, ni kaaŋmɛ nɔ ko jara nɔ ohã lɛ bɔ ni afee ni oná sɛɛ.*+ She o-Nyɔŋmɔ lɛ gbeyei,+ ni onyɛmi lɛ baaya nɔ ahi wala mli yɛ nyɛteŋ. 37 Kɛ́ ofa lɛ shika lɛ, kaahe ehe kpa,+ ni kɛ́ ohã lɛ niyenii hu lɛ, okɛ nɔ ko akaŋmɛ nɔ. 38 Miji Yehowa, nyɛ-Nyɔŋmɔ lɛ, mɔ ni jie nyɛ kɛje Ejipt shikpɔŋ lɛ nɔ+ koni mikɛ Kanaan shikpɔŋ lɛ ahã nyɛ, ní mahã nyɛna akɛ miji nyɛ-Nyɔŋmɔ+ lɛ. 39 “‘Kɛ́ onyɛmi ni yɔɔ omasɛi lɛ batsɔ ohiafo ni ehe bahia ni ehɔ̃ɔ ehe ehã bo lɛ,+ kaanyɛ enɔ ni etsu nii akɛ nyɔŋ.+ 40 Okɛ lɛ aye tamɔ apaafonyo,+ tamɔ mɔ ko ni ebahi nyɛshikpɔŋ lɛ nɔ. Eya nɔ esɔmɔ bo kɛyashi Heyeli Afi lɛ. 41 Nakai afi lɛ, eshi bo, lɛ kɛ ebii* ni fata ehe lɛ, ní eku esɛɛ kɛya ewekumɛi aŋɔɔ. Eku esɛɛ eyaŋɔ etsɛmɛi anii lɛ ekoŋŋ.+ 42 Ejaakɛ minyɔji ni mijie kɛje Ejipt shikpɔŋ lɛ nɔ ji amɛ.+ Amɛkahɔ̃ɔ amɛhe tamɔ ahɔ̃ɔ nyɔŋ lɛ. 43 Kaahã oyitsoŋ miiwa yɛ enɔ,+ ni she o-Nyɔŋmɔ lɛ gbeyei.+ 44 Onyɔji hii kɛ onyɔji yei lɛ afee mɛi ni jɛ maji ni bɔle nyɛ lɛ amli, amɛ amɛdɛŋ nyɛbaanyɛ nyɛhé nyɔji hii kɛ nyɔji yei yɛ. 45 Agbɛnɛ hu, nyɛbaanyɛ nyɛhé nyɔji yɛ gbɔi ni ebahi nyɛshikpɔŋ lɛ nɔ lɛ adɛŋ,+ amɛ kɛ amɛwekumɛi ni afɔ ahã amɛ yɛ nyɛshikpɔŋ lɛ nɔ lɛ adɛŋ nyɛbaanyɛ nyɛhé nyɔji yɛ, ni amɛbaatsɔmɔ nyɛnii. 46 Nyɛbaanyɛ nyɛshi amɛ nyɛhã nyɛbii* ni baaba yɛ nyɛsɛɛ lɛ akɛ amɛgboshinii, ni amɛtsɔ amɛnɔ kwraa. Nyɛbaanyɛ nyɛkɛ amɛ atsu nii akɛ apaafoi, shi nyɛkahãa nyɛyitseiaŋ miiwa yɛ nyɛnyɛmimɛi Israelbii lɛ anɔ.+ 47 “‘Shi kɛ́ gbɔ ko loo mɔ ko ni ebahi nyɛshikpɔŋ lɛ nɔ lɛ batsɔ niiatsɛ ni onyɛmi batsɔ ohiafo yɛ emasɛi, ni ehe bahia ni ehɔ̃ɔ ehe ehã gbɔ lɛ loo mɔ ni ebahi nyɛshikpɔŋ lɛ nɔ loo gbɔ lɛ wekunyo ko lɛ, 48 no lɛ, be ni ehɔ̃ɔ ehe sɛɛ lɛ, eyɛ hegbɛ be fɛɛ be akɛ ekpɔ̃ɔ ehe. Enyɛmimɛi lɛ eko baanyɛ akpɔ̃ lɛ,+ 49 aloo etsɛkwɛ̃ loo etsɛkwɛ̃ binuu baanyɛ akpɔ̃ lɛ, aloo ewekunyo kpaakpa, ni ji mɔ ko ni jɛ eweku lɛ mli, baanyɛ akpɔ̃ lɛ. “‘Aloo kɛ́ lɛ diɛŋtsɛ ebatsɔ niiatsɛ lɛ, no lɛ, lɛ diɛŋtsɛ hu ebaanyɛ ekpɔ̃ ehe.+ 50 Ekɛ mɔ ni hé lɛ lɛ abu be lɛ, kɛjɛ afi ni ehɔ̃ɔ ehe ehã lɛ lɛ nɔ kɛyashi Heyeli Afi+ lɛ nɔ, ni afii abɔ ni yɔɔ mli lɛ nɔ adamɔ abu eyi jara lɛ naa.+ Gbii ni ekɛtsu nii yɛ nakai be lɛ mli fɛɛ lɛ, adamɔ bɔ ni awoɔ apaafonyo nyɔmɔ lɛ nɔ akɛ lɛ hu aye nakai nɔŋŋ.+ 51 Kɛ́ eshwɛ afii babaoo lolo lɛ, no lɛ, ewo shika ni ekɛbaakpɔ̃ ehe lɛ yɛ afii abɔ ni eshwɛ lɛ naa. 52 Shi kɛ́ eshwɛ afii fioo pɛ ni Heyeli Afi lɛ baashɛ lɛ, no lɛ, ebu akɔntaa lɛ, ní ewo shika ni ekɛbaakpɔ̃ ehe lɛ yɛ afii abɔ ni eshwɛ lɛ naa. 53 Eya nɔ esɔmɔ lɛ afi fɛɛ afi akɛ apaafonyo; ni kwɛmɔ ní eyitsoŋ akawa yɛ enɔ.+ 54 Shi kɛ́ enyɛɛɛ etsɔ gbɛi nɛɛ anɔ ekpɔ̃ ehe lɛ, no lɛ, ebaaye ehe yɛ Heyeli Afi lɛ mli,+ lɛ kɛ ebii* ni fata ehe lɛ. 55 “‘Ejaakɛ mi diɛŋtsɛ minyɔji ji Israelbii lɛ. Minyɔji ni mijie kɛje Ejipt shikpɔŋ lɛ nɔ ji amɛ.+ Miji Yehowa, nyɛ-Nyɔŋmɔ lɛ.\n^ Loo “shikpɔŋ lɛ ajɔɔ ehe.”\n^ Loo “dumɔwui.”\n^ Loo “kaahe lɛ nɔ ko he kpa fe nine.”


Yehowa Nyɔŋmɔ Nyiɛ Ewebii Lɛ Ahiɛ—Yesaia 58:11 | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mongolia Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Poland Poland Mumuii Awiemɔ Portugal Portugal Mumuii Awiemɔ Punjabi Quebec Mumuii Awiemɔ Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia Serbia (Roma) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Umbundu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Yehowa aaakpala bo daa.”—YES. 58:11.\nLALAI: 152, 22\nMɛɛ gbɛ nɔ mɛi ni nyiɛ Nyɔŋmɔ webii ni hi shi yɛ blema lɛ ahiɛ lɛ kɛ Yesu Kristo fɛɛ tsɔɔ faŋŋ akɛ . . .\n1, 2. (a) Mɛɛ gbɛ nɔ esoro Yehowa Odasefoi lɛ a-Hiɛnyiɛlɔ lɛ yɛ jamɔi krokomɛi ahiɛnyiɛlɔi lɛ ahe? (b) Mɛni wɔbaakase yɛ nikasemɔ nɛɛ kɛ nɔ ni nyiɛ sɛɛ lɛ mli?\nBEI pii lɛ, mɛi biɔ Yehowa Odasefoi akɛ, “Namɔ ji nyɛhiɛnyiɛlɔ?” Amɛmiikpa gbɛ akɛ wɔbaatsɛ nuu loo yoo ko gbɛ́i akɛ lɛ ji wɔhiɛnyiɛlɔ, tamɔ bɔ ni eji yɛ jamɔi pii amli lɛ. Shi wɔ-Hiɛnyiɛlɔ lɛ jeee adesa ko ni yeee emuu. Eŋɔɔ wɔnaa akɛ wɔbaahã mɛi ale akɛ, Kristo, mɔ ni atee lɛ shi kɛjɛ gbohii ateŋ lɛ, ji wɔ-Hiɛnyiɛlɔ, ni akɛ, lɛ hu e-Hiɛnyiɛlɔ ji e-Tsɛ Yehowa.—Mat. 23:10.\n2 Kɛ̃lɛ, ayɛ gbɔmɛi komɛi ni efee ekome akɛ kuu ni nyiɛɔ Nyɔŋmɔ webii lɛ ahiɛ ŋmɛnɛ. Amɛji “nyɔŋ anɔkwafo kɛ hiɛshikalɔ lɛ.” (Mat. 24:45) Kɛ́ nakai ni lɛ, mɛni hewɔ wɔkɛɔ akɛ Yehowa ji mɔ ni nyiɛ wɔhiɛ kɛtsɔ e-Bi Kristo nɔ lɛ? Yɛ nikasemɔ nɛɛ kɛ nɔ ni nyiɛ sɛɛ lɛ mli lɛ, wɔbaana bɔ ni Yehowa etsɔ hii komɛi anɔ enyiɛ ewebii lɛ ahiɛ kɛjɛ blema kɛbashi ŋmɛnɛ. Nikasemɔi nɛɛ baahã wɔna nibii etɛ ni tsɔɔ faŋŋ akɛ, Yehowa ji mɔ ni kɛ hii nɛɛ tsu nii, ni akɛ, kɛjɛ blema aahu kɛbashi ŋmɛnɛ lɛ, lɛ ji ewebii lɛ a-Hiɛnyiɛlɔ.—Yes. 58:11.\nMUMƆ KRƆŊKRƆŊ LƐ YE EBUA AMƐ\n3. Mɛni ye ebua Mose ni enyɛ enyiɛ Israelbii lɛ ahiɛ?\n3 Mumɔ krɔŋkrɔŋ lɛ ye ebua amɛ. Akɛ nɔkwɛmɔnɔ lɛ, Nyɔŋmɔ hã Mose nitsumɔ ko ni he hiaa waa. Ehala lɛ ni enyiɛ ewebii lɛ, ni ji Israelbii lɛ ahiɛ. Mɛni ye ebua Mose ni enyɛ etsu nitsumɔ nɛɛ? Yehowa hã lɛ “E-mumɔ krɔŋkrɔŋ lɛ.” (Kanemɔ Yesaia 63:11-14.) No hewɔ lɛ, akɛni Yehowa kɛ emumɔ krɔŋkrɔŋ lɛ ni ye ebua Mose hewɔ lɛ, wɔbaanyɛ wɔwie akɛ, Yehowa ji mɔ ni nyiɛ ewebii lɛ ahiɛ.\n4. Te Israelbii lɛ fee tɛŋŋ amɛna akɛ Nyɔŋmɔ mumɔ lɛ yɛ Mose nɔ? (Kwɛmɔ mfoniri ni yɔɔ nikasemɔ lɛ shishijee lɛ.)\n4 Wɔnyɛŋ wɔkɛ wɔhiŋmɛii ana mumɔ krɔŋkrɔŋ lɛ. No hewɔ lɛ, te Israelbii lɛ fee tɛŋŋ amɛna akɛ mumɔ krɔŋkrɔŋ lɛ yɛ Mose nɔ lɛ? Be ni Mose tee Farao hiɛ lɛ, efee naakpɛɛ nii srɔtoi ni ejaje Nyɔŋmɔ gbɛ́i lɛ etsɔɔ lɛ. Mumɔ krɔŋkrɔŋ lɛ hewalɛ naa Mose nyɛ efee nibii nɛɛ. (2 Mose 7:1-3) Mumɔ krɔŋkrɔŋ lɛ ye ebua Mose ni ejie sui kpakpai tamɔ suɔmɔ, heshibaa, kɛ tsuishitoo kpo, koni enyɛ enyiɛ Israelbii lɛ ahiɛ jogbaŋŋ. Shikpɔji krokomɛi lɛ ahiɛnyiɛlɔi lɛ ye amɛwebii lɛ anɔ dɛŋdɛŋ ni amɛsusuuu amɛhe. Israelbii lɛ na faŋŋ akɛ esoro Mose kwraa yɛ hiɛnyiɛlɔi nɛɛ ahe. (2 Mose 5:2, 6-9) Ebafee faŋŋ akɛ, Yehowa ehala Mose akɛ E-webii lɛ ahiɛnyiɛlɔ.\n5. Mɛɛ gbɛ nɔ Yehowa ye ebua hii krokomɛi koni amɛnyɛ amɛnyiɛ ewebii lɛ ahiɛ?\n5 Sɛɛ mli lɛ, Yehowa hala hii krokomɛi ni amɛnyiɛ E-webii lɛ ahiɛ, ni ekɛ emumɔ krɔŋkrɔŋ lɛ ye ebua amɛ hu. Biblia lɛ kɛɔ akɛ: “Yoshua, Nun bi lɛ, mli yi obɔ kɛ nilee mumɔ.” (5 Mose 34:9) Ewie yɛ Gideon kɛ David fɛɛ he akɛ ‘Yehowa Mumɔ lɛ yi amɛnɔ.’ (Koj. 6:34; 1 Sam. 16:13) Hii nɛɛ kɛ amɛhiɛ fɔ̃ Nyɔŋmɔ nɔ akɛ, ekɛ emumɔ lɛ baaye abua amɛ ni amɛnyɛ amɛfee nibii ni amɛnyɛŋ amɛfee yɛ amɛ diɛŋtsɛ amɛhewalɛ naa. (Yosh. 11:16, 17; Koj. 7:7, 22; 1 Sam. 17:37, 50) Enɛ hewɔ lɛ, akɛ nibii wuji ni amɛnyɛ amɛtsu lɛ fɛɛ ahe yijiemɔ lɛ hã Yehowa.\n6. Te Nyɔŋmɔ kpa gbɛ akɛ Israelbii lɛ baafee amɛnii amɛhã tɛŋŋ yɛ hii ni ehala akɛ amɛhiɛnyiɛlɔi lɛ ahe?\n6 Israelbii lɛ na faŋŋ akɛ, mumɔ krɔŋkrɔŋ lɛ yɛ Mose, Yoshua, Gideon, kɛ David nɔ. No hewɔ lɛ, kulɛ mɛni esa akɛ amɛfee? Esa akɛ amɛbo amɛ toi be fɛɛ be. Shi amɛfeee nakai. Akɛ nɔkwɛmɔnɔ lɛ, amɛwie amɛshi Mose. No hewɔ lɛ, Yehowa bi akɛ: “Mɛɛ beyinɔ nɛkɛ maŋ nɛɛ aaafɔ̃ɔ mihe guɔ gbee?” (4 Mose 14:2, 11) Yehowa ji mɔ ni ŋɔ hii nɛɛ eto ewebii lɛ anɔ akɛ amɛhiɛnyiɛlɔi. No hewɔ lɛ, be fɛɛ be ni amɛbaabo amɛ toi lɛ, belɛ, amɛmiikpɛlɛ ni Yehowa anyiɛ amɛhiɛ.\nŊWƐIBƆFOI YE AMƐBUA AMƐ\n7. Mɛɛ gbɛ nɔ ŋwɛibɔfoi ye amɛbua Mose?\n7 Ŋwɛibɔfoi ye amɛbua amɛ. (Kanemɔ Hebribii 1:7, 14.) “Nyɔŋmɔ tsɔ ŋwɛibɔfo ni jie ehe kpo etsɔɔ [Mose] yɛ ŋmei tso lɛ mli lɛ nɔ” ehala lɛ akɛ Israelbii lɛ ahiɛnyiɛlɔ kɛ kpɔ̃lɔ. (Bɔf. 7:35) ‘Etsɔ ŋwɛibɔfoi anɔ’ ehã Mose Mla lɛ, koni ekɛtsɔɔ Israelbii lɛ E-he nii. (Gal. 3:19) Yehowa kɛɛ Mose akɛ: “Agbɛnɛ yaa, ní oyakpala maŋ lɛ kɛya he ni mikɛ bo ewie he lɛ; naa, mibɔfo lɛ baanyiɛ ohiɛ.” (2 Mose 32:34) Biblia lɛ ewieee akɛ Israelbii lɛ kɛ amɛhiŋmɛii na ŋwɛibɔfoi ni ye amɛbua Mose lɛ. Kɛ̃lɛ, bɔ ni Mose nyiɛ amɛhiɛ kɛ bɔ ni etsɔɔ amɛ nii ehã lɛ hã efee faŋŋ akɛ, ŋwɛibɔfoi miiye amɛmiibua lɛ.\n8. Mɛɛ gbɛ nɔ ŋwɛibɔfoi ye amɛbua Yoshua kɛ Hezekia?\n8 Yehowa hã ŋwɛibɔfoi ye amɛbua Yoshua hu. Be ni Yoshua baye Mose sɛɛ akɛ Israelbii lɛ ahiɛnyiɛlɔ lɛ, ŋwɛibɔfo ko ni ji “Yehowa ta lɛ nɔ tatsɛ lɛ” waje lɛ. Enɛ wo lɛ hewalɛ ni ekɛ Kanaanbii lɛ wu ni eye amɛnɔ kunim. (Yosh. 5:13-15; 6:2, 21) Afii babaoo sɛɛ, be ni Maŋtsɛ Hezekia nyiɛ Nyɔŋmɔ webii lɛ ahiɛ lɛ, Asiria asraafoi pii ba ní amɛbatutua Yerusalem. Shi nyɔɔŋ lɛ mli lɛ, “Yehowa bɔfo lɛ je kpo” etee ni eyagbe Asiria nsara lɛŋ mɛi 185,000.—2 Maŋ. 19:35.\n9. Eyɛ mli akɛ Nyɔŋmɔ hala hii ni yeee emuu akɛ enajiaŋdamɔlɔi moŋ, shi mɛni ekpa gbɛ akɛ Israelbii lɛ baafee? Ni mɛni hewɔ?\n9 Ŋwɛibɔfoi yeɔ emuu. Shi Mose kɛ hii krokomɛi ni Yehowa hala akɛ enajiaŋdamɔlɔi lɛ yeee emuu. Akɛ nɔkwɛmɔnɔ lɛ, be ko lɛ, Mose ‘efeee Yehowa krɔŋkrɔŋ yɛ Israelbii lɛ ahiɛ.’ (4 Mose 20:12) Be ni Yoshua kɛ Gibeonbii lɛ yaakpaŋ lɛ, ebiii Nyɔŋmɔ. (Yosh. 9:14, 15) Hezekia hu ‘tsui wó ehe nɔ’ be kukuoo ko. (2 Kron. 32:25, 26) Shi yɛ emuu ni hii nɛɛ yeee lɛ fɛɛ sɛɛ lɛ, Israelbii lɛ na akɛ Yehowa miitsɔ ŋwɛibɔfoi anɔ eeye eebua amɛ. Enɛ hewɔ lɛ, Yehowa kpa gbɛ akɛ amɛbaabo amɛ toi. Ehã amɛna faŋŋ akɛ, lɛ enyiɛ ewebii lɛ ahiɛ.\nNYƆŊMƆ WIEMƆ LƐ TSƆƆ AMƐ GBƐ\n10. Mɛni hãa wɔnaa akɛ, Mose ye Nyɔŋmɔ Mla lɛ nɔ?\n10 Nyɔŋmɔ Wiemɔ lɛ kudɔ amɛ. Biblia lɛ tsɛɔ Mla ni Nyɔŋmɔ kɛhã Israelbii lɛ akɛ “Mose Mla lɛ.” (1 Maŋ. 2:3) Shi Ŋmalɛi lɛ hãa wɔnaa faŋŋ akɛ, Yehowa ji mɔ ni wo Mla nɛɛ, ni akɛ, Mose diɛŋtsɛ po ye Mla lɛ nɔ. (2 Kron. 34:14) Be ni Yehowa tsɔɔ Mose bɔ ni eshi sɔlemɔ buu lɛ ehã lɛ, “Mose fee bɔ ni Yehowa fã lɛ fɛɛ, nakai efee.”—2 Mose 40:1-16.\n11, 12. (a) Mɛni Nyɔŋmɔ kɛɛ Yoshua kɛ maŋtsɛmɛi ni ye E-webii lɛ anɔ lɛ akɛ amɛfee? (b) Mɛɛ gbɛ nɔ Nyɔŋmɔ Wiemɔ lɛ kudɔ mɛi ni nyiɛ ewebii lɛ ahiɛ lɛ?\n11 Be ni Yoshua batsɔ Israelbii lɛ ahiɛnyiɛlɔ lɛ, no mli lɛ eyɛ Nyɔŋmɔ Wiemɔ lɛ eko momo. Yehowa kɛɛ lɛ akɛ: “Kaahã nɛkɛ mla wolo nɛɛ mli wiemɔi lɛ miikpa yɛ odaaŋ, shi jwɛŋmɔ he nyɔɔŋ kɛ shwane, koni ojwɛŋ nɔ ni ofee tamɔ bɔ ni aŋma yɛ mli lɛ pɛpɛɛpɛ.” (Yosh. 1:8) Yehowa wo mla akɛ, maŋtsɛmɛi fɛɛ ni baaye ewebii lɛ anɔ lɛ aŋma Mla wolo lɛ eko amɛhã amɛhe ni ‘amɛkane mli amɛwala gbii abɔ fɛɛ,’ ni amɛye emli wiemɔi lɛ fɛɛ anɔ.—Kanemɔ 5 Mose 17:18-20.\n12 Mɛɛ gbɛ nɔ Nyɔŋmɔ Wiemɔ lɛ kudɔ mɛi ni nyiɛ ewebii lɛ ahiɛ lɛ? Susumɔ Maŋtsɛ Yosia he okwɛ. Be ko lɛ, ayana Mose Mla wolo lɛ, ni Yosia hã ewoloŋmalɔ lɛ kane ehã lɛ. * Be ni ebɔi kanemɔ ni “maŋtsɛ lɛ nu Mla wolo lɛ mli wiemɔi lɛ,” maŋtsɛ lɛ gbala etadei. Nɔ ni enu yɛ Nyɔŋmɔ Wiemɔ lɛ mli lɛ tsirɛ lɛ ni ehã akpãtã amagai fɛɛ ni yɔɔ shikpɔŋ lɛ nɔ lɛ ahiɛ. No sɛɛ lɛ, eto gbɛjianɔ kɛhã Hehoo gbi jurɔ lɛ yeli. Nakai Hehoo lɛ bafee Hehoo ni sa kadimɔ fe fɛɛ yɛ Israelbii lɛ ayinɔsane mli. (2 Maŋ. 22:11; 23:1-23) Yosia kɛ hii anɔkwafoi krokomɛi ni nyiɛ Nyɔŋmɔ webii lɛ ahiɛ lɛ hã Nyɔŋmɔ Wiemɔ lɛ kudɔ amɛ. Enɛ hewɔ lɛ, kɛ́ amɛkɛ gbɛtsɔɔmɔ ko hã ni sɛɛ mli lɛ amɛna akɛ ekɛ Nyɔŋmɔ Wiemɔ lɛ kpãaa gbee lɛ, amɛshashaooo shi kwraa akɛ amɛbaatsake. Tsakemɔi nɛɛ hã Nyɔŋmɔ webii ni hi shi yɛ blema lɛ fee esuɔmɔnaa nii.\n13. Mɛni hã esoro Nyɔŋmɔ webii lɛ ahiɛnyiɛlɔi lɛ kwraa yɛ jeŋmaji krokomɛi lɛ ahiɛnyiɛlɔi lɛ ahe?\n13 Jeŋmaji krokomɛi lɛ ahiɛnyiɛlɔi lɛ tamɔɔɔ maŋtsɛmɛi anɔkwafoi ni nyiɛ Nyɔŋmɔ webii lɛ ahiɛ lɛ kwraa, ejaakɛ amɛkɛ amɛhiɛ fɔ̃ adesai anilee kɛ ŋaa nɔ. Akɛ nɔkwɛmɔnɔ lɛ, Kanaanbii lɛ ahiɛnyiɛlɔi lɛ ŋmɛɛ amɛwebii lɛ ahe ni amɛfee nibii gbohii ni yɔɔ nyaŋemɔ. Amɛkɛ amɛ diɛŋtsɛ amɛwekumɛi kɛ kooloi tete po ná bɔlɛ, amɛhii lɛ kɛ amɛhe wɔ, ni nakai nɔŋŋ yei lɛ hu kɛ amɛhe fee. Amɛkɛ amɛbii shã afɔle amɛhã amɛnyɔŋmɔi lɛ, ni amɛjá amagai babaoo. (3 Mose 18:6, 21-25) Nyɔŋmɔ hã ewebii lɛ mlai ni ye ebua amɛ koni amɛhiɛ amɛhe falefale ni helai akamɔmɔ amɛ. Shi Babilonbii lɛ kɛ Ejiptbii lɛ ahiɛnyiɛlɔi lɛ hãaa amɛ gbɛtsɔɔmɔi kpakpai ni tamɔ nakai. (4 Mose 19:13) Nyɔŋmɔ webii lɛ na faŋŋ akɛ, hii anɔkwafoi ni nyiɛ amɛhiɛ lɛ wo amɛ hewalɛ ni amɛjá Yehowa kome too, amɛhiɛ amɛhe falefale, ni amɛba amɛjeŋ jogbaŋŋ. Amɛna faŋŋ akɛ, Yehowa nyiɛ amɛhiɛ.\n14. Mɛni hewɔ Yehowa gbala mɛi ni nyiɛ ewebii lɛ ahiɛ yɛ blema lɛ ateŋ mɛi komɛi atoi lɛ?\n14 Maŋtsɛmɛi ni ye Nyɔŋmɔ webii lɛ anɔ yɛ blema lɛ ateŋ mɛi komɛi kɛ gbɛtsɔɔmɔi ni ehã amɛ lɛ tsuuu nii. Amɛbooo Yehowa toi, ni amɛhãaa Nyɔŋmɔ mumɔ krɔŋkrɔŋ lɛ, ŋwɛibɔfoi lɛ, kɛ Nyɔŋmɔ Wiemɔ lɛ atsɔɔ amɛ gbɛ. Yehowa gbala hiɛnyiɛlɔi nɛɛ ateŋ mɛi komɛi atoi loo ehãaa amɛnyiɛ ewebii lɛ ahiɛ dɔŋŋ. (1 Sam. 13:13, 14) Sɛɛ mli lɛ, ehala mɔ ko ni hi fe mɛi fɛɛ ni ekɛtsu nii pɛŋ lɛ akɛ ewebii lɛ a-Hiɛnyiɛlɔ.\nYEHOWA HALA MƆ KO NI EYE EMUU AKƐ HIƐNYIƐLƆ\n15. (a) Mɛni gbalɔi lɛ wie yɛ mɔ krɛdɛɛ ko ni Nyɔŋmɔ baahala akɛ hiɛnyiɛlɔ lɛ he? (b) Namɔ ji hiɛnyiɛlɔ nɛɛ?\n15 Afii babaoo ni eho lɛ, Yehowa hã agba akɛ ebaahala mɔ krɛdɛɛ ko akɛ ewebii lɛ ahiɛnyiɛlɔ. Mose kɛɛ Israelbii lɛ akɛ: “Yehowa, o-Nyɔŋmɔ lɛ, baatee gbalɔ ko ni tamɔ mi shi yɛ nyɛteŋ kɛjɛ onyɛmimɛi lɛ ateŋ ahão; lɛ toi nyɛboa.” (5 Mose 18:15) Yesaia gba yɛ nɛkɛ mɔ nɛɛ nɔŋŋ he akɛ ebaatsɔ “lumɔ [loo hiɛnyiɛlɔ] kɛ mlawolɔ.” (Yes. 55:4) Gbalɔ Daniel hu wie mɔ ni afɔ lɛ mu ni baatsɔ “lumɔ [loo hiɛnyiɛlɔ]” lɛ he. (Dan. 9:25) Be ni Yesu Kristo ba shikpɔŋ lɛ nɔ lɛ, ewie akɛ lɛ ji Nyɔŋmɔ webii lɛ ‘a-Hiɛnyiɛlɔ.’ (Kanemɔ Mateo 23:10.) Yesu kaselɔi lɛ jɛ amɛsuɔmɔ mli amɛnyiɛ esɛɛ, ni amɛ hu amɛwie kɛ nɔmimaa akɛ, lɛ ji mɔ ni Yehowa ehala akɛ hiɛnyiɛlɔ. (Yoh. 6:68, 69) Mɛni hã kaselɔi nɛɛ ayiŋ tsɔ akɛ Yesu Kristo ji mɔ ni Yehowa ehala akɛ enyiɛ ewebii lɛ ahiɛ?\n16. Mɛni yeɔ odase akɛ mumɔ krɔŋkrɔŋ lɛ tsu nii yɛ Yesu nɔ?\n16 Mumɔ krɔŋkrɔŋ lɛ ye ebua Yesu. Be ni Yohane Baptisilɔ lɛ baptisi Yesu lɛ, ena ni “ŋwɛi naa egbele ni mumɔ lɛ miikpeleke shi tamɔ okpo kɛmiiba” Yesu nɔ. No sɛɛ etsɛɛɛ lɛ, “mumɔ lɛ tsirɛ lɛ [ni ji Yesu] koni eya ŋa lɛ nɔ.” (Mar. 1:10-12) Be ni etsuɔ esɔɔmɔ nitsumɔ lɛ, Nyɔŋmɔ mumɔ krɔŋkrɔŋ lɛ ye ebua lɛ ni etsɔɔ mɛi nii ni efee naakpɛɛ nii. (Bɔf. 10:38) Kɛfata he lɛ, mumɔ krɔŋkrɔŋ lɛ ye ebua Yesu ni ejie sui tamɔ suɔmɔ, miishɛɛ, kɛ hemɔkɛyeli ni mli wa kpo. (Yoh. 15:9; Heb. 12:2) Hiɛnyiɛlɔ ko kwraa bɛ ni Nyɔŋmɔ mumɔ krɔŋkrɔŋ lɛ tsu nii yɛ enɔ tamɔ bɔ ni etsu nii yɛ Yesu nɔ lɛ. Enɛ hãa wɔnaa faŋŋ akɛ, Yehowa ni hala Yesu akɛ Hiɛnyiɛlɔ.\nYɛ Yesu baptisimɔ lɛ sɛɛ etsɛɛɛ lɛ, mɛɛ gbɛ nɔ ŋwɛibɔfoi ye amɛbua lɛ? (Kwɛmɔ kuku 17)\n17. Mɛɛ gbɛ nɔ ŋwɛibɔfoi ye amɛbua Yesu?\n17 Ŋwɛibɔfoi ye amɛbua Yesu. Yɛ Yesu baptisimɔ lɛ sɛɛ etsɛɛɛ lɛ, “ŋwɛibɔfoi ba ni amɛbabɔi lɛ sɔɔmɔ.” (Mat. 4:11) Be ni eshwɛ ŋmɛlɛtswai fioo ni abaamɔ lɛ ni ayagbe lɛ lɛ, “bɔfo ko jɛ ŋwɛi bajie ehe kpo etsɔɔ lɛ ni ewo lɛ hewalɛ.” (Luka 22:43) Yesu yiŋ efeee lɛ kɔshikɔshi bibioo po akɛ, Yehowa baatsu ŋwɛibɔfoi ni amɛbaye amɛbua lɛ be fɛɛ be ni yelikɛbuamɔ he baahia lɛ.—Mat. 26:53.\n18, 19. Mɛɛ gbɛ nɔ Yesu hã Nyɔŋmɔ Wiemɔ lɛ kudɔ lɛ yɛ eshihilɛ kɛ eshiɛmɔ nitsumɔ lɛ mli?\n18 Yesu hã Nyɔŋmɔ Wiemɔ lɛ kudɔ lɛ. Kɛjɛ be ni eje esɔɔmɔ nitsumɔ lɛ shishi aahu kɛyashi egbo lɛ, ehã Nyɔŋmɔ Wiemɔ lɛ kudɔ lɛ. (Mat. 4:4) Anɔkwa, naagbee wiemɔi ni ewie be ni etsotsoro piŋmɔ tso lɛ nɔ lɛ ekomɛi ji gbalɛi ni kɔɔ Mesia lɛ he lɛ amli wiemɔi. (Mat. 27:46; Luka 23:46) Ni jamɔŋ hiɛnyiɛlɔi ni hi shi yɛ ebeiaŋ lɛ hu? Amɛ lɛ, kɛ́ nɔ ko ni awie yɛ Nyɔŋmɔ Wiemɔ lɛ mli lɛ kɛ amɛkusum kpãaa gbee lɛ, amɛyeee nɔ. Be ko lɛ, Yesu tsɛ wiemɔi ni Yehowa wie kɛtsɔ gbalɔ Yesaia nɔ lɛ sɛɛ, ni ewie yɛ amɛhe akɛ: “Maŋ nɛɛ kɛ amɛnaabu woɔ mi, shi amɛtsuii etsi amɛhe kɛje mihe kɛtee shɔŋŋ. Yakatswaa amɛyaa nɔ amɛjáa mi lɛ, ejaakɛ amɛtsɔɔ tsɔɔmɔi ni ji gbɔmɛi akitãi.” (Mat. 15:7-9) Kɛ́ okwɛ lɛ, ani Yehowa baahã mɛi ni tamɔ nɛkɛ anyiɛ ewebii lɛ ahiɛ?\n19 Yesu kɛ Nyɔŋmɔ Wiemɔ lɛ tsu nii yɛ enitsɔɔmɔ mli hu. Be fɛɛ be ni jamɔŋ hiɛnyiɛlɔi lɛ baabi lɛ sane lɛ, edamɔɔɔ lɛ diɛŋtsɛ enilee loo niiashikpamɔ ni eyɔɔ yɛ shihilɛ mli lɛ nɔ ehãaa amɛ hetoo. Moŋ lɛ, ejɛɔ Ŋmalɛi lɛ amli efeɔ nakai. (Mat. 22:33-40) Yesu mɔɔɔ mɛi etaaa shi ni etã amɛ bɔ ni shihilɛ yɔɔ yɛ ŋwɛi loo nibii ni etsu be ni abɔɔ je lɛ he adesãi. Moŋ lɛ, “egbele amɛjwɛŋmɔ naa kwraa koni amɛnu Ŋmalɛi lɛ ashishi.” (Luka 24:32, 45) Yesu sumɔɔ Nyɔŋmɔ Wiemɔ lɛ aahu akɛ, eŋɔ hegbɛ fɛɛ hegbɛ ni ená lɛ kɛgba mɛi krokomɛi emli saji.\n20. (a) Mɛni Yesu fee kɛwo Nyɔŋmɔ hiɛ nyam? (b) Mɛni hã esoro Yesu kwraa yɛ Herode Agripa I lɛ he? Mɛni no tsɔɔ wɔ yɛ mɛi ni Yehowa halaa akɛ hiɛnyiɛlɔi lɛ ahe?\n20 Mɛi ni bo Yesu toi lɛ anaa kpɛ amɛhe yɛ “wiemɔi ni ŋɔɔ ni jɛ edaaŋ lɛ” ahewɔ. Shi Yesu kɛ yijiemɔ lɛ fɛɛ hã Yehowa, mɔ ni tsɔɔ lɛ nii lɛ. (Luka 4:22) Be ko lɛ, nuu niiatsɛ ko jie Yesu yi akɛ “Tsɔɔlɔ Kpakpa” ji lɛ. Shi Yesu jɛ heshibaa mli ehere lɛ nɔ akɛ: “Mɛni hewɔ otsɛɔ mi mɔ kpakpa? Mɔ ko mɔ ko bɛ ni ji mɔ kpakpa, akɛ ja mɔ kome pɛ, Nyɔŋmɔ.” (Mar. 10:17, 18) Agbɛnɛ lɛ, okɛ enɛ ato nɔ ni Herode Agripa I lɛ, mɔ ni batsɔ Yudea maŋtsɛ loo hiɛnyiɛlɔ aaafee no sɛɛ afii kpaanyɔ lɛ fee lɛ he okwɛ. Be ko lɛ, ewo “emaŋtsɛ atade lɛ” kɛtee nifeemɔ krɛdɛɛ ko shishi. Be ni mɛi ni ebabua amɛhe naa lɛ na lɛ ni ekɛ amɛ bɔi wiemɔ lɛ, amɛbɔi bolɔmɔ akɛ: “Enɛ lɛ, nyɔŋmɔ ko gbee ni, shi jeee gbɔmɔ gbee ni!” Ekã shi faŋŋ akɛ, Herode yitso fuu waa yɛ eyi ni mɛi lɛ jieɔ lɛ hewɔ. Shi “amrɔ lɛ, Yehowa bɔfo lɛ tswa lɛ nɔ, ejaakɛ ekɛ anunyam lɛ hãaa Nyɔŋmɔ, ni gɔgɔmii ye lɛ ni egbo.” (Bɔf. 12:21-23) Herode nifeemɔ lɛ kɛ nɔ ni ba enɔ lɛ hã efee faŋŋ akɛ, jeee Yehowa ni hala lɛ akɛ hiɛnyiɛlɔ. Kwɛ bɔ ni esoro Yesu kwraa yɛ ehe! Yesu wo Yehowa, ni ji Hiɛnyiɛlɔ Ni Fe Fɛɛ lɛ hiɛ nyam be fɛɛ be, ni ehã ana faŋŋ akɛ, lɛ ji mɔ ni Nyɔŋmɔ ehala akɛ Hiɛnyiɛlɔ.\n21. Mɛɛ sanebimɔi ahetoo abaahã yɛ nikasemɔ ni nyiɛ sɛɛ lɛ mli?\n21 Be enyiɛ Yesu kɛbaasɔmɔ akɛ Nyɔŋmɔ webii lɛ a-Hiɛnyiɛlɔ? Yesu sɔmɔŋ akɛ Hiɛnyiɛlɔ afii fioo ko pɛ, ejaakɛ be ni atee lɛ shi lɛ, ekɛɛ esɛɛnyiɛlɔi lɛ akɛ: “Aŋɔ hegbɛ fɛɛ ahã mi yɛ ŋwɛi kɛ shikpɔŋ lɛ nɔ.” Kɛkɛ ni ekɛfata he akɛ: “Naa! mikɛ nyɛ yɛ gbii lɛ fɛɛ kɛyashi shihilɛ gbɛjianɔtoo lɛ naagbee.” (Mat. 28:18-20) Shi amrɔ nɛɛ ni Yesu etsɔ mumɔŋ gbɔmɔ ni etee ŋwɛi lɛ, te ebaafee tɛŋŋ enyiɛ Nyɔŋmɔ webii lɛ ahiɛ yɛ shikpɔŋ lɛ nɔ lɛ? Namɔ Yehowa baahala akɛ Yesu najiaŋdamɔlɔ kɛnyiɛ E-webii lɛ ahiɛ? Ni te Kristofoi baafee tɛŋŋ amɛna mɛi ni Nyɔŋmɔ ehala akɛ enajiaŋdamɔlɔi lɛ? Abaahã sanebimɔi nɛɛ ahetoo yɛ nikasemɔ ni nyiɛ sɛɛ lɛ mli.\n^ kk. 12 Eeenyɛ efee akɛ, wolo ni amɛna lɛ ji nɔ ni Mose diɛŋtsɛ kɛ enine ŋma lɛ.


Ekpɛlɛ Biblia Mli Anɔkwale lɛ nɔ, Tsɛ Ebɛ Niji | Wala Shihilɛ he Sane\nKANEMƆ YƐ Afrikaans Albania Amharic Arabic Armenia Aymara Azerbaijani Azerbaijani (Cyrillic) Batak (Toba) Bicol Bislama Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatia Czech Denmark Drehu Dutch Efik Estonia Ewe Fiji Finland Fon French Ga Georgia Germany Greenland Guarani Gun Haitian Creole Hausa Hebri Hela Hiligaynon Hungary Iceland Igbo Iloko Indonesia Isoko Italia Japan Javanese Kabiye Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Malagasy Malta Mam Mambwe-Lungu Mauritia Creole Maya Myanmar Nahuatl (Northern Puebla) Ndebele Ndebele (Zimbabwe) Ndonga Nias Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portugal Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tatar Tetun Dili Thailand Tigrinya Tiv Tojolabal Tok Pisin Tshiluba Tsonga Turkey Twi Tzotzil Ukrain Umbundu Venda Vietnam Wallis Waray-Waray Xhosa Yoruba Zande Zulu\nEkpɛlɛ Biblia Mli Anɔkwale lɛ nɔ, Tsɛ Ebɛ Niji\nMɔ ni gba ji Bernhard Merten\nKɛ́ mɔ ko yaagbee shi lɛ, esumɔɔ ni emɔ nɔ ko mli. Shi mi lɛ, minyɛɛɛ mafee nakai, ejaakɛ mibɛ niji. Afolɔ miniji koni akɛbaa miwala yi; no mli lɛ miye afii kpawo.\nBe ni mimami fɔ mi yɛ afi 1960 lɛ, no mli lɛ eye afii 17. Mipapa shi mimami dani afɔ mi. Mi kɛ mimami kɛ minaa kɛ minii fɛɛ hi Burg, ni ji maŋ bibioo ko ni yɔɔ tsutsu German Democratic Republic, loo East Germany lɛ. Mɛi ni yɔɔ maŋ nɛɛ mli lɛ ateŋ mɛi babaoo heee Nyɔŋmɔ nɔ amɛyeee, ni nakai eji yɛ miweku lɛ hu gbɛfaŋ. Nyɔŋmɔ jeee mɔ ko kwraa kɛhã wɔ.\nBe ni midaa lɛ, mináa miishɛɛ waa kɛ miyɛ minii masɛi. Ehã mitsu nitsumɔi srɔtoi; akɛ nɔkwɛmɔnɔ lɛ, ehãa mikwɔɔ tso ni miyafolɔɔ tsei aniji. Akɛ gbekɛ lɛ, misumɔɔ nibii tamɔ nakai waa. Nɔ ko kwraa gbaaa minaa yɛ shihilɛ mli, ni mimii shɛɔ mihe waa.\nOSHARA KO TSAKE MISHIHILƐ KWRAA\nBe ni miye afii kpawo lɛ, nɔ ko ba ni tsake mishihilɛ kwraa. No mli lɛ, kpaakpo kwraa miyaná afii enyɔ yɛ skul. Be ko be ni wɔkpa skul ní miiya shĩa lɛ, miyakwɔ poolutso ko. Be ni mikwɔ kɛtee ŋwɛi aaafee mitai 8 lɛ, laiti lɛ kiiki mi, ni mibatswa shikpɔŋ ni mitɔ mu. Be ni mihiɛ tsɛrɛ mi yɛ helatsamɔhe lɛ, mina akɛ miniji bɛ mihe. Bɔ ni laiti lɛ kiiki mi lɛ hewɔ lɛ, mipila waa, ni ehe bahia ni afolɔ miniji enyɔ lɛ fɛɛ koni ebɔɔ akabote milá lɛ mli. Taakɛ obaakpa gbɛ lɛ, mimami kɛ minaa kɛ minii fɛɛ hao waa. Akɛni midako hewɔ lɛ, minaaa bɔ ni miniji ni afolɔ lɛ baasa mishihilɛ he ehã wɔsɛɛ.\nBe ni ajie mi kɛjɛ helatsamɔhe lɛ, miku misɛɛ mitee skul ekoŋŋ. Skulbii lɛ ye mihe fɛo, amɛtsirɛ mi, ni amɛkɛ nibii tswara mi, ejaakɛ minyɛɛɛ mafã mihe. Bɔ ni amɛwa mi yi, ni amɛye mihe fɛo lɛ gba minaa waa. Naagbee lɛ, akɛ mi tee kpajelɔi askul ko (Birkenwerder School for the Disabled), ni ji skul kɛhã gbekɛbii ni eje kpa ni awɔɔ jɛmɛ. Akɛni skul lɛ kɛ shĩa jekɛ waa hewɔ lɛ, mimami kɛ minaa kɛ minii nyɛɛɛ amɛbasara mi. Kɛ́ wɔhã gbɛ pɛ dani minaa amɛ. Hewɔ lɛ mi kɛ mimami kɛ minaa kɛ minii ehiii shi afii nyɔŋmɔ sɔŋŋ.\nNIBII NI MIFEE BE NI MIDAA NÍ MIBƐ NIJI LƐ\nMikase bɔ ni mafee mikɛ minaji atsu nibii pii. Bo lɛ feemɔ he mfoniri ni mikɛ minane hiɛ awale loo faka mli kɛmiiye nii. Minaaa lɛ mlɛo, shi mibɔ mɔdɛŋ mikase kɛ̃. Mikase bɔ ni mafee mikɛ minaji baasha midaaŋ ni mikɛshwa miyitsɔi hu. Mikɛ minaji bɔi okadifeemɔ po kɛ́ mikɛ mɛi miiwie. Hɛɛ, minaji batsɔmɔ miniji.\nBe ni miye kɛjɛ afii 13 kɛyaa lɛ, miná shwelɛ lɛ akɛ makase jeŋ shikpamɔ he nii. Bei komɛi lɛ mifeɔ mihe mfoniri ni akɛ tsɔji efee niji ahã mi ni mikɛ miifee nɔ fɛɛ nɔ. Be ni miye afii 14 lɛ, mibɔi zigareti shɛremɔ. No hã minu he akɛ mitamɔ mɛi krokomɛi fɛɛ. Etamɔ nɔ ni no mli lɛ miikɛɛ akɛ: ‘Hɛɛ, mi hu manyɛ mafee nakai. Mɔ fɛɛ mɔ ni shɛrɛɔ zigareti eda—kɛ́ eyɛ niji jio, ebɛ niji jio.’\nMináaa mihewɔ deka kwraa, ni mikɛ mihe woɔ hiɛtserɛjiemɔi srɔtoi amli. Mikɛ mihe yadɔmɔ kuu ko ni maŋ lɛ fiɔ amɛsɛɛ ni atsɛɔ amɛ Free German Youth lɛ he, ni misɔmɔ akɛ amɛwoloŋmalɔ, ni eji hegbɛ ko ni kuu lɛ mli bii lɛ buɔ waa. Mikɛ mihe yadɔmɔ kuu ko ni láa hu he, milá lalawiemɔi, ni mikɛ mihe wo akaŋshii ni ato he gbɛjianɔ kɛhã mɛi ni eje kpa lɛ mli. Miyakase nitsumɔ ko, ni sɛɛ mli lɛ mikɛ kɔmpane ko ni yɔɔ wɔmaŋ lɛ mli lɛ bɔi nitsumɔ. Be ni midaa lɛ, miwoɔ mirɔba niji lɛ daa ejaakɛ miisumɔ mi matsɔ tamɔ mɔ ko ni niji fɛɛ eshɛ yɛ ehe.\nMIKPƐLƐ BIBLIA MLI ANƆKWALE LƐ NƆ\nGbi ko be ni miimɛ ni mawo oketeke kɛya nitsumɔ lɛ, nuu ko ba mimasɛi. Ebi mi kɛji miheɔ miyeɔ akɛ Nyɔŋmɔ baanyɛ ehã maná miniji enyɔ lɛ ekoŋŋ. Mihiɛ fee mi yaa. Eyɛ mli akɛ miisumɔ ni maná miniji lɛ ekoŋŋ moŋ, shi minu he akɛ nɔ ni ewie lɛ nyɛŋ aba mli! Akɛ mɔ ni heee yeee akɛ Nyɔŋmɔ yɛ lɛ, miyɛ nɔmimaa diɛŋtsɛ akɛ Nyɔŋmɔ bɛ. Kɛjɛ nakai be lɛ nɔ kɛyaa lɛ, mitao gbɛ nɔ ni matsɔ majo nuu lɛ naa foi.\nBe ko lɛ, yoo ko ni mikɛtsuɔ nii lɛ fɔ̃ mi nine ni mibasara eweku lɛ. Be ni wɔmiinu kɔfi lɛ, efɔlɔi bɔi saji ni kɔɔ Nyɔŋmɔ he wiemɔ—amɛtsĩ Yehowa Nyɔŋmɔ tã. Nakai gbi lɛ ji gbi klɛŋklɛŋ ni miná mile akɛ Nyɔŋmɔ yɛ gbɛ́i. (Lala 83:19) Shi miwie yɛ mitsui mli akɛ: ‘Enyɛŋ eba akɛ Nyɔŋmɔ ko yɛ, ekɔɔ he eko nɔ ni egbɛ́i ji. Mahã amɛna akɛ, nɔ ni amɛwieɔ lɛ ejaaa.’ Akɛni miyɛ nɔmimaa waa yɛ nɔ ni miheɔ miyeɔ lɛ he hewɔ lɛ, mikpɛlɛ akɛ amɛkɛ mi akase Biblia lɛ. Shi naakpɛɛ sane ji akɛ, minyɛɛɛ matsɔɔ nɔ hewɔ ni mikɛɛ Nyɔŋmɔ bɛ lɛ mli.\nBe ni wɔbɔi Biblia mli gbalɛi amlipɛimɔ lɛ, fiofio lɛ mijwɛŋmɔ bɔi tsakemɔ. Nibii babaoo ni Nyɔŋmɔ ewie lɛ eba mli anɔkwale, eyɛ mli akɛ aŋmala ashwie shi afii ohai loo akpei abɔ kɛtsɔ hiɛ. Be ko be ni wɔmiikase Biblia lɛ, wɔkɛ nibii ni yaa nɔ yɛ je lɛ mli ŋmɛnɛ lɛ to gbalɛi ni yɔɔ Mateo yitso 24, Luka yitso 21, kɛ 2 Timoteo yitso 3 lɛ ahe. Taakɛ bɔ ni okadii srɔtoi ni yɔɔ helatsɛ ko he lɛ hãa datrɛfonyo nyɛɔ enaa hela ni yeɔ lɛ lɛ, nibii ni atsĩtsĩi tã yɛ nakai gbalɛi lɛ amli lɛ fɛɛ hã miyɔse akɛ wɔyɛ be ni Biblia lɛ tsɛ lɛ “naagbee gbii lɛ” * mli. Enɛ hã minaa kpɛ mihe waa. Mi diɛŋtsɛ miina nakai gbalɛi lɛ amlibaa.\nMibana faŋŋ akɛ anɔkwale lɛ diɛŋtsɛ mikaseɔ lɛ. Mibɔi sɔlemɔ kɛ Yehowa Nyɔŋmɔ hãmɔ, ni mikpa zigareti shɛremɔ—eyɛ mli akɛ kulɛ miji mɔ ko ni la gbooo yɛ ewao naa nɔ ni fe afii nyɔŋmɔ sɔŋŋ. Mitee nɔ mikase Biblia lɛ aaafee afi. Kɛkɛ ni yɛ April 27, 1986 lɛ, abaptisi mi yɛ teemɔ mli yɛ nɔ ko ni akãa mli ajuɔ he mli, ejaakɛ nakai beiaŋ lɛ, atsĩ Odasefoi lɛ anitsumɔ lɛ naa yɛ East Germany.\nMIYE MIBUA MƐI KROKOMƐI\nYɛ naatsĩi lɛ hewɔ lɛ, wɔkpeɔ yɛ kui bibii amli yɛ mɛi ashĩai amli, hewɔ lɛ Odasefoi fioo komɛi pɛ mile. Shi be ko lɛ, Amralofoi lɛ ŋmɛ mi gbɛ ni mifã gbɛ kɛtee West Germany, ni enɛ ji nɔ ko ni mikpaaa gbɛ. No mli lɛ atsĩko Odasefoi lɛ anaa yɛ jɛmɛ. Yɛ mishihilɛ mli fɛɛ lɛ, kpaako miná hegbɛ mitee kpeei wuji ni ayakaseɔ Biblia lɛ yɛ shishi, ní minyɛmimɛi hii kɛ yei akpei abɔ lɛ yaa lɛ eko. Enɛ ji nɔ ko ni mihiɛ kpaŋ nɔ kɔkɔɔkɔ.\nBe ni akumɔ Berlin Wall lɛ ashwie shi lɛ, ajie naatsĩi lɛ yɛ Yehowa Odasefoi lɛ anɔ. Naagbee lɛ, wɔnyɛ wɔjá Yehowa Nyɔŋmɔ ni mɔ ko etsĩii wɔnaa. No mli lɛ, miisumɔ ni mafee babaoo yɛ shiɛmɔ nitsumɔ lɛ mli. Shi ewa kɛhã mi akɛ mikɛ mɛi ni mileee amɛ lɛ baayagba sane. Akɛni mije kpa, ni mihi he ni kpajelɔi yɔɔ yɛ migbekɛbiiashi fɛɛ hewɔ lɛ, minuɔ he akɛ sɛɛnamɔ ko bɛ mihe. Shi yɛ afi 1992 lɛ, mibɔ mɔdɛŋ akɛ mikɛ ŋmɛlɛtswai 60 baashiɛ yɛ nyɔɔŋ kome mli. Minyɛ mishɛ he, ni no hã mimii shɛ mihe waa. No hewɔ lɛ, mikpɛ miyiŋ akɛ mafee nakai daa nyɔɔŋ, ni mitee nɔ mifee nakai aaafee afii etɛ.\nMihã Biblia mli sane nɛɛ hi mijwɛŋmɔ mli daa gbi akɛ: “Namɔ feɔ gbedee ni mi lɛ mifeee gbedee?” (2 Korintobii 11:29) Eyɛ mli akɛ mije kpa moŋ, shi mijwɛŋmɔ kɛ migbee miitsu nii lolo. No hewɔ lɛ, mibɔɔ mɔdɛŋ akɛ maye mabua mɛi krokomɛi. Akɛni mibɛ niji hewɔ lɛ, minuɔ mɛi ni eje kpa lɛ ashishi jogbaŋŋ. Mile bɔ ni mɔ ko nuɔ he ehãa, kɛji eetao efee nɔ ko, shi yɛ ekpajee ko hewɔ lɛ enyɛɛɛ lɛ. Mibɔɔ mɔdɛŋ miwoɔ mɛi ni nuɔ he nakai lɛ hewalɛ. Kɛ́ miye mibua mɛi yɛ nɛkɛ gbɛ nɔ lɛ, mináa miishɛɛ waa.\nSane kpakpa lɛ ni mikɛyahãa mɛi krokomɛi lɛ hãa mimii shɛɔ mihe\nYEHOWA YEƆ EBUAA MI DAA GBI\nYɛ anɔkwale mli lɛ, bei komɛi lɛ minijiaŋ jeɔ wui. Miisumɔ ni minɔ fɛɛ nɔ ashɛ yɛ mihe. Mi diɛŋtsɛ minyɛɔ mifeɔ nibii babaoo yɛ gbi lɛ mli, shi eheɔ mi be pii, ebiɔ mɔdɛŋbɔɔ kɛ hewalɛ babaoo fe bɔ ni eji yɛ mɛi ni ejeko kpa lɛ agbɛfaŋ. Ŋmalɛ ko ni woɔ mi hewalɛ daa gbi lɛ kɛɔ akɛ: “Yɛ nɔ fɛɛ nɔ mli lɛ, mitsɔɔ mɔ ni wajeɔ mi lɛ nɔ mináa hewalɛ.” (Filipibii 4:13) Daa gbi lɛ, Yehowa hãa mi hewalɛ ni he hiaa mi lɛ koni mikɛtsu nibii ahe nii. Mina akɛ, Yehowa kã he eeye eebua mi lolo. No hewɔ ni misumɔɔɔ ni makpa lɛ sɔɔmɔ lɛ.\nYehowa ehã miná mi diɛŋtsɛ miweku—nɔ ni mináaa yɛ migbekɛbiiashi kɛ be ni midaa lɛ. Miyɛ ŋa fɛfɛo ko ni atsɛɔ lɛ Elke, ni suɔmɔ kɛ musuŋtsɔlɛ ni eyɔɔ lɛ nɔ bɛ. Kɛfata he lɛ, Yehowa Odasefoi akpekpei abɔ ebatsɔmɔ minyɛmimɛi hii kɛ yei—ni wɔfee jeŋ muu fɛɛ weku kome.\nMi kɛ miŋa Elke, ni sumɔɔ mi lɛ\nAgbɛnɛ hu lɛ, le ni mile akɛ Nyɔŋmɔ ewo shi akɛ ekɛ Paradeiso baaba, ni ebaafee “nibii fɛɛ ehee,” ni miniji hu fata he lɛ, shɛjeɔ mimii waa. (Kpojiemɔ 21:5) Kɛ́ mijwɛŋ nɔ ni Yesu fee be ni eyɔɔ shikpɔŋ lɛ nɔ lɛ he lɛ, ehãa minuɔ shiwoo nɛɛ shishi jogbaŋŋ. Etsa akpaketsɛ ko niji, ni ekɛ mɔ ko ni afo etoi po toi lɛ tsa ekoŋŋ, ni efee fɛɛ yɛ be kukuoo mli. (Mateo 12:13; Luka 22:50, 51) Yehowa shiwoi lɛ, kɛ naakpɛɛ nii ni Yesu fee lɛ ehã mina akɛ, etsɛŋ, maná miniji lɛ ekoŋŋ.\nShi jɔɔmɔ ni fe fɛɛ ni miná lɛ ji, le ni mibale Yehowa Nyɔŋmɔ lɛ. Ebatsɔ mitsɛ kɛ minaanyo, mimiishɛjelɔ kɛ mihewalɛ. Minuɔ he tamɔ Maŋtsɛ David nu he lɛ nɔŋŋ, eŋma akɛ: “Yehowa ji mihewalɛ . . . ni eye ebua mi; no hewɔ lɛ miná tsuijurɔ.” (Lala 28:7) Anɔkwale nɛɛ ji nɔ ni misumɔɔ ni mahiɛ mli miwala gbiiabɔ fɛɛ. Mikpɛlɛ anɔkwale nɛɛ nɔ, tsɛ mibɛ niji.\n^ kk. 17 Kɛ́ ootao ole saji ni kɔɔ naagbee gbii lɛ ahe lɛ he saji babaoo lɛ, kwɛmɔ wolo ni Yehowa Odasefoi fee ni ji, Mɛni Biblia lɛ Tsɔɔ Diɛŋtsɛ lɛ yitso 9 ni kɛɛ, “Ani ‘Naagbee Gbii lɛ’ Amli Wɔyɔɔ Lɛ?”; wolo lɛ eko yɛ Intanɛt lɛ nɔ yɛ www.jw.org/gaa.


Ní Tsumi 27 | Baiblo ɔ Ngɛ Intanɛti ɔ Nɔ | New World Translation\nNí Tsumi 27:1-44\nPaulo sɛ mele mi kɛ yaa Roma (1-12)\nMele ɔ kpee kɔɔhiɔ nɛ nya wa (13-38)\nMele ɔ butumi (39-44)\n27 Jehanɛ ɔ, benɛ a mwɔ a yi mi kpɔ kaa waa ngɔ mele kɛ ya Italia a, a ngɔ Paulo kɛ nihi nɛ a wo mɛ tsu ɔ a ti ni komɛ kɛ wo ta buli a nɔkɔtɔma ko nɛ a tsɛɛ lɛ ke Yulio nɛ e ngɛ Ɔgɛsto tabo ɔ mi ɔ dɛ mi. 2 Benɛ wa sɛ mele ko nɛ e je Adramitio nɛ e be kɛe nɛ e maa gu woɔ nɔ kɛ ya gu mele si dami hehi nɛ a ngɛ wo ɔ nya ngɛ Asia kpokpa a nɔ ɔ mi ɔ, wa hia; Makedonia no ko nɛ a tsɛɛ lɛ ke Aristako nɛ e je Tɛsalonika a piɛɛ wa he. 3 E nɔ jena a, wa ya su Sidon, nɛ Yulio je mi mi jɔmi kpo kɛ tsɔɔ Paulo, nɛ e ngmɛ lɛ blɔ kaa e ya e huɛmɛ ɔmɛ a ngɔ konɛ a ya hyɛ e nɔ. 4 Nɛ benɛ wa je lejɛ ɔ nɛ wa nɔ wo ɔ nɔ ɔ, wa ya gu he ko nɛ ma ha nɛ Kipro nɛ po wa he piɛ kɛ je kɔɔhiɔ ɔ he, ejakaa wa ngɛ kɔɔhiɔ kpee. 5 Lɔ ɔ se ɔ, wa nyɛɛ wo gbajaa a hɛ mi kɛ be ngɛ Kilikia kɛ Pamfilia kɛ ba melehi a si dami he nɛ e ngɛ Mira ngɛ Likia a. 6 Ta buli a nɔkɔtɔma a na mele ko ngɛ lejɛ ɔ nɛ e je Alɛksandria nɛ e yaa Italia, nɛ e ha nɛ wa ya sɛ mi. 7 Nɛ benɛ wa nyɛɛ wo ɔ nɔ blɛuu be saii ɔ, wa gbo dengme kɛ ba su Kenido. Akɛnɛ kɔɔhiɔ ɔ ngmɛ́ wɔ blɔ nɛ waa ya wa hɛ mi he je ɔ, wa ya gu he ko nɛ ma ha nɛ Salmone nɛ e ngɛ Kreta a nɛ e po wa he piɛ kɛ je kɔɔhiɔ ɔ he. 8 Nɛ benɛ wa gbo dengme kɛ nyɛɛ wo ɔ nɔ ngɛ wo ɔ nya a, wa ba su he ko nɛ a tsɛɔ ke Lɛ Si Mwɔmi He Jɔjɔɛ, nɛ e kɛ Lasea ma a he kɛ we ɔ. 9 Be saii ba be, nɛ amlɔ nɛ ɔ, wo nɔ blɔ hiami ba pee oslaa, ejakaa Kpatami Ligbi ɔ nɔ hwɔ hami ɔ po be momo, enɛ ɔ he ɔ, Paulo wo mɛ ga 10 ke: “Nyumuhi, i na kaa wa ma gbo dengme, nɛ níhi hu ma bɔ wɔ ngɛ blɔ hiami nɛ ɔ mi, pi mele ɔ mi níhi kɛ mele ɔ kɛkɛ, se mohu wa wami* hulɔ.” 11 Se ta buli a nɔkɔtɔma a bu mele kudɔlɔ ɔ kɛ meletsɛ ɔ tue mohu pe nɔ́ nɛ Paulo ngɛ dee ɔ. 12 Akɛnɛ melehi a si dami he ɔ hí nɛ a be nyɛe maa ye ahlabata be ɔ ngɛ lejɛ ɔ he je ɔ, a ti nihi fuu wo ga ke a hia kɛ je lejɛ ɔ nɛ a hyɛ kaa a ma nyɛ ma ya su Fonise, Kreta melehi a si dami he ɔ nɛ e hɛ mi tsɔɔ yiti je ngɛ puje he blɔ kɛ woyi je ngɛ puje he blɔ ɔ lo, konɛ a ya ye ahlabata be ɔ ngɛ lejɛ ɔ. 13 Benɛ woyi je kɔɔhiɔ ɔ bɔni fiami blɛuu ɔ, a susu kaa a yi mi tomi ɔ ba mi, nɛ a wo osɛkɛ ɔ nɔ, nɛ a hia kɛ nyɛɛ wo ɔ nɔ kɛ be ngɛ Kreta wo ɔ nya haa. 14 Se e kɛ we kulaa nɛ kɔɔhiɔ nɛ nya wa ko nɛ a tsɛɔ ke Yurokilo* ɔ hia kɛ ba kpee mele ɔ. 15 Benɛ kɔɔhiɔ ɔ sɛ mele ɔ mi wawɛɛ nɛ mele ɔ nyɛ we nɛ e ya e hɛ mi hu ɔ, wa ngmɛɛ wa he kɛ ha kɔɔhiɔ ɔ nɛ e kɛ wɔ ho. 16 Kɛkɛ nɛ waa kɛ fo ya gu he ko, nɛ zugba kpɔ nyafii ko nɛ nyu bɔle lɛ nɛ a tsɛɔ ke Kauda a po wa he piɛ kɛ je kɔɔhiɔ ɔ he, nɛ dengmedengme loko wa nyɛ nɛ wa nu ahima* a nɛ ngɛ mele ɔ supa je ɔ kɛ da si. 17 Nɛ benɛ a wo nɔ kɛ ba mele ɔ mi ɔ, a kɛ níhi fĩ mele ɔ, nɛ akɛnɛ a ngɛ gbeye yee kaa eko ɔ, e ma ya sa Sɛɛtis* zia kpɔ ɔ nɔ he je ɔ, a gbe abalaa a, nɛ kɔɔhiɔ ɔ kɛ wɔ ho. 18 Akɛnɛ kɔɔhiɔ nɛ nya wa a ngɛ wɔ fiae kɛ ngɛ yae kɛ ngɛ bae he je ɔ, e nɔ jena a, a bɔni níhi nɛ ngɛ mele ɔ mi ɔ jemi kɛ bɔni wo ɔ mi womi. 19 Nɛ ligbi etɛne ɔ nɔ ɔ, a ngɔ mɛ nitsɛmɛ a ninehi kɛ je mele ɔ he ní ɔmɛ ngɔ pue he. 20 Benɛ wa nɛ pu loo dodoehi ligbihi fuu, nɛ́ kɔɔhiɔ nɛ nya wa ngɛ wɔ kpee ɔ,* hɛ kɛ nɔ fɔmi tsuo nɛ wa ngɛ kaa a ma he wa yi wami ɔ bɔni tami. 21 Benɛ a yi ní be saii ɔ, Paulo te si kɛ da si ngɛ a kpɛti, nɛ e de ke: “Nyumuhi, jinɛ e sa kaa nyɛ ko bu ga nɛ i wo nyɛ ɔ tue, nɛ wa ko nɔɛ wo ɔ nɔ kɛ ji Kreta kɛ bɛ, nɛ wa ko ba gbo we dengme nɛ ɔ, nɛ wa ní ɔmɛ hu a hɛ mi ko ba kpataa we kikɛ nɛ ɔ. 22 Se kɛ̃ ɔ, amlɔ nɛ ɔ, i ngɛ nyɛ he wami woe kaa nyɛ ná kã, ejakaa nyɛ ti nɔ kake ngmelu po* be laae, mele ɔ pɛ nɛ e ma puɛ. 23 Nyɔ nɛ ɔ mi ɔ, Mawu, nɔ nɛ e nɔ ji mi, nɔ nɛ i sɔmɔɔ lɛ ngɛ blɔ klɔuu nɔ ɔ bɔfo ko ba da si ngɛ ye kasa nya 24 nɛ e de ke: ‘Paulo, koo ye gbeye. E sa nɛ o ya da si ngɛ Kaisare hɛ mi, nɛ hyɛ! Mawu ngɔ nihi tsuo nɛ a piɛɛ o he ngɛ mele ɔ mi ɔ kɛ ke mo.’ 25 Lɔ ɔ he ɔ, nyumuhi, nyɛ ná kã, ejakaa i heɔ Mawu yeɔ kaa e maa ba mi kaa bɔ nɛ a de mi ɔ pɛpɛɛpɛ. 26 Se kɛ̃ ɔ, e sa nɛ wa ya sa si ngɛ zugba kpɔ nɛ nyu bɔle lɛ ko nɔ.” 27 Jehanɛ ɔ, benɛ nyɔ nɛ ji nyɔngma kɛ eywiɛ ɔ ba su nɛ wa ngɛ yae nɛ wa ngɛ bae ngɛ Adria Wo ɔ nɔ ɔ, nyɔ mi kpɛti ɔ, mele ɔ mi ní tsuli ɔmɛ bɔni susumi kaa a ngɛ zugba ko he sue. 28 A ngmɛɛ susumi kpa a he ngɔ wo wo ɔ mi, nɛ a ná gugue 20,* enɛ ɔ he ɔ, a ya a hɛ mi bɔɔ, nɛ a kpale ngmɛɛ susumi kpa a he ngɔ wo wo ɔ mi, nɛ a ná gugue 15.* 29 Nɛ akɛnɛ a ngɛ gbeye yee kaa eko ɔ, wa ma ya sa tɛ sahi a nɔ he je ɔ, a fɔ osɛkɛ eywiɛ ngɛ lɛ ɔ supa je, nɛ a ná nɛ je na mla. 30 Se benɛ mele ɔ mi ní tsuli ɔmɛ bɔni mɔde bɔmi kaa a maa tu fo kɛ je mele ɔ mi, nɛ a ngɛ ahima* a si kplee ngɔ fɔ wo ɔ nɔ, nɛ a bua pee kaa a yaa fɔ̃ osɛkɛ ɔmɛ ngɛ lɛ ɔ yi je ɔ, 31 Paulo de ta buli a nɔkɔtɔma a kɛ ta buli ɔmɛ ke: “Ke nyumu nɛ ɔmɛ hí mele ɔ mi ɔ, lɛɛ a be nyɛe ma he nyɛ yi wami.” 32 Kɛkɛ nɛ ta buli ɔmɛ poo ahima a he kpa amɛ nɛ a ha nɛ e nɔ si. 33 Jehanɛ ɔ, benɛ e piɛ bɔɔ nɛ je maa na a, Paulo wo mɛ tsuo he wami kaa a ye nɔ́ ko, nɛ e de ke: “Mwɛnɛ ɔ ji ligbi nyɔngma kɛ eywiɛ sɔuu nɛ nyɛ pee yeyeeye kɛ ngɛ mlɛe, nɛ nyɛ yi nɔ́ ko nɔ́ ko. 34 Enɛ ɔ he ɔ, i ngɛ nyɛ he wami woe kaa nyɛɛ ye ní; lɔ ɔ lɛ ma ha nɛ nyɛ yi ma ná wami, ejakaa nyɛ ti nɔ ko nɔ ko yi bwɔmi kake ngmelu po hɛ mi be kpatae.” 35 Benɛ e de nɔ́ nɛ ɔ, e ngɔ abolo, nɛ e na Mawu si ngɛ mɛ tsuo a hɛ mi, nɛ e ku mi, nɛ e bɔni yemi. 36 Kɛkɛ nɛ mɛ tsuo a ná kã nɛ mɛ hu a bɔni ní yemi. 37 Wɔ nihi* nɛ wa ngɛ mele ɔ mi ɔ tsuo wa yibɔ ji 276. 38 Benɛ a ye ní ɔ nɛ a tɔ ɔ, a sake ngma nɛ a wo ɔ ngɔ pue wo ɔ mi konɛ mele ɔ nɛ pee huyɛhuyɛ. 39 Benɛ je na a, a nyɛ we nɛ a yɔse zugba kpɔ ɔ, mohu ɔ, a na wo nya kɔkɔɔ mi he ko kɛ e nya zia, nɛ a to a yi mi kaa ke a ma nyɛ ɔ, a ma ha nɛ mele ɔ nɛ ya sa si ngɛ lejɛ ɔ. 40 Enɛ ɔ he ɔ, a po osɛkɛ ɔmɛ, nɛ a ha nɛ a nɔ wo ɔ mi, nɛ jamɛ a be ɔ mi nɔuu ɔ, a pɛne kudɔɔ ɔ he kpa amɛ; nɛ benɛ a wo abalaa a nɛ ngɛ mele ɔ yi je ɔ nɔ kɛ kpee kɔɔhiɔ ɔ, a plɛ mele ɔ yi kɛ tsɔɔ wo ɔ nya blɔ. 41 Benɛ a ya hɛ zia kpɔ ko ngɛ wo ɔ kpɛti ɔ, a ha nɛ mele ɔ ya sa si nɛ e yi je ɔ ya pu zu nɛ e nyɛ we nɛ e je, se oslɔke ɔ bɔni mele ɔ supa je ɔ ywiami wɔtsɔwɔtsɔ. 42 Kɛkɛ nɛ ta buli ɔmɛ to a yi mi kaa a maa gbe nihi nɛ a wo mɛ tsu ɔ konɛ nɔ ko nɔ ko nɛ e ko sle kɛ ho nɛ e ba tu fo kɛ je. 43 Se ta buli a nɔkɔtɔma a fia e pɛɛ si kaa e maa baa Paulo yi, nɛ e ngmɛ́ mɛ blɔ nɛ a tsu a yi mi tomi ɔ he ní. E fã nihi nɛ a le slemi ɔ kaa a tu ngɔ fɔ wo ɔ mi nɛ a sle kɛ ya kpo kekle, 44 nɛ ni nɛmɛ nɛ a piɛ ɔmɛ a ti ni komɛ maa bu gbegbelihi a nɔ, nɛ ni komɛ hu maa bu mele ɔ he ní ɔmɛ a nɔ kɛ nyɛɛ a se. Enɛ ɔ he ɔ, a ngɔ mɛ tsuo kɛ ba su kpo slɔkee.\n^ Nɛ ji, yiti je ngɛ puje he blɔ kɔɔhiɔ.\n^ Lɛ nyafii ko nɛ a tsaa kɛ woɔ mele he konɛ a kɛ he nihi a yi wami ke mele ɔ ngɛ mue.\n^ Hela, “kɔɔhiɔ nɛ e ngɛ wɔ kpee ɔ hu pi kɔɔhiɔ bi ɔ.”\n^ Aloo “susuma kake ngmelu po.”\n^ Maa pee mita 36 (nanewɛɛ 120).\n^ Maa pee mita 27 (nanewɛɛ 90).\nNí Tsumi 27


Bɔ ni Ooofee Ohã Hemɔkɛyeli ni Oyɔɔ yɛ Nyɔŋmɔ Mli lɛ Mli Awa | Nyɔŋmɔ Suɔmɔ\n‘Nyɛtswaa nyɛhe nyɛmaa nyɛhemɔkɛyeli ni he tse lɛ nɔ, ni nyɛhi Nyɔŋmɔ suɔmɔ lɛ mli.’—YUDA 20, 21.\n1, 2. Mɛɛ tsutswaa nitsumɔ kɔɔ ohe, ni mɛni hewɔ bɔ ni otswaa otsu lɛ ohaa lɛ he hiaa lɛ?\nŊƆƆ lɛ akɛ okɛ mɔdɛŋbɔɔ miitswa tsu ko. Obɔi tsu nɛɛ tswaa etsɛ shi ogbeko naa. Nitsumɔ lɛ kãaa shi akɔɔɔ, shi ehaa onáa miishɛɛ. Otswa ofai shi akɛ kɛ́ ashi abele ashi akwɛ̃ lɛ okpaŋ ni ofeŋ awɛŋ, ejaakɛ bɔ ni obaatswa tsu nɛɛ oha lɛ baasa owala kɛ owɔsɛɛ po he. Mɛni hewɔ? Ejaakɛ bo ji tsu ni otswaa lɛ!\n2 Kaselɔ Yuda wo wɔ hewalɛ ni wɔtswa wɔ diɛŋtsɛ wɔhe wɔma shi tamɔ tsu. Beni ewo Kristofoi hewalɛ koni ‘amɛhi Nyɔŋmɔ suɔmɔ lɛ mli’ lɛ, etsɔɔ amɛ nɔ tuuntu ni baaha amɛfee nakai lɛ yɛ nakai ŋmalɛ lɛ nɔŋŋ mli akɛ: “Nyɛtswaa nyɛhe nyɛmaa nyɛhemɔkɛyeli ni he tse jogbaŋŋ lɛ nɔ.” (Yuda 20, 21, Ga Biblia Hee) Mɛɛ gbɛ̀i komɛi obaanyɛ otsɔ nɔ otswa bo diɛŋtsɛ ohe oma shi, koni ohemɔkɛyeli lɛ mli awa ni oya nɔ ohi Nyɔŋmɔ suɔmɔ lɛ mli? Nyɛhaa wɔgbalaa wɔjwɛŋmɔ kɛyaa nibii etɛ ni baaha otswa ohe oma hemɔkɛyeli ni he tse jogbaŋŋ lɛ nɔ lɛ nɔ.\nHA HEMƆKƐYELI NI OYƆƆ YƐ YEHOWA JALƐ TAOMƆ NII LƐ AMLI LƐ MLI AWA\n3-5. (a) Mɛɛ susumɔ Satan baasumɔ ni elaka bo ní oná yɛ Yehowa taomɔ nii lɛ ahe? (b) Mɛɛ susumɔ esa akɛ wɔná yɛ Nyɔŋmɔ taomɔ nii lɛ ahe, ni te esa akɛ ená bɔ ni wɔnuɔ nii ahe wɔhaa lɛ nɔ hewalɛ eha tɛŋŋ? Okɛ enɛ he nɔkwɛmɔnɔ aha.\n3 Klɛŋklɛŋ kwraa lɛ, esa akɛ wɔha hemɔkɛyeli ni wɔyɔɔ yɛ Nyɔŋmɔ mla lɛ mli lɛ mli awa. Okase Yehowa jalɛ taomɔ nii ni kɔɔ bɔ ni esa akɛ wɔba wɔjeŋ wɔha lɛ he nii babaoo yɛ wolo nɛɛ mli. Mɛni ji osusumɔ yɛ taomɔ nii nɛɛ ahe? Satan baasumɔ ni elaka bo ni osusu akɛ Yehowa mlai, shishitoo mlai, kɛ etaomɔ nii lɛ yɛ kpɛŋŋ tsɔ, ni ebaaha nɔ ko kpakpa aŋmɛɛ bo po. Ekɛ ŋaatsɔɔ nɛɛ tsu nii yɛ Eden ni eye omanye, ni ekɛmiitsu nii kɛbashi bianɛ. (1 Mose 3:1-6) Ani enine baanyɛ ashɛ onɔ? Bɔ ni osusuɔ nii ahe ohaa lɛ titri ni baatsɔɔ kɛ́ enine baashɛ onɔ loo enine shɛŋ onɔ.\n4 Ŋɔɔ lɛ akɛ ooshara shi yɛ abɔɔ fɛfɛo ko mli, ni ona akɛ afo afabaŋ ni kwɔ awo abɔɔ lɛ fã ko he koni mɛi akaya jɛmɛ. Abɔɔ ni yɔɔ afabaŋ lɛ sɛɛ lɛ yɛ fɛo pam. Ekolɛ obaasusu ákɛ akɛ afabaŋ lɛ miitsi onaa yɛ gbɛ ni ejaaa nɔ koni okaná hegbɛ otee abɔɔ lɛ fã nɛɛ mli. Shi beni okwɛɔ nɔ ni yaa nɔ yɛ afabaŋ lɛ sɛɛ lɛ, ona akɛ jata ko ni he yɔɔ gbeyei waa miidɛkɛ shi koni emɔ kooloo ko! Agbɛnɛ oyɔse akɛ mɛi ahebuu hewɔ afo afabaŋ lɛ. Ani kooloo awuiyelɔ ko miidɛkɛ shi amrɔ nɛɛ koni emɔ bo? Nyɔŋmɔ Wiemɔ lɛ bɔɔ kɔkɔ akɛ: “Nyɛhiɛ akãa shi, nyɛsaraa; ejaakɛ nyɛhenyɛlɔ, abonsam lɛ, nyiɛ tamɔ jata ni hũuɔ eetao mɔ ni eeemi.”—1 Petro 5:8.\n5 Satan feɔ enii tamɔ kooloo awuiyelɔ. Akɛni Yehowa sumɔɔɔ ni Satan nine shɛɔ wɔnɔ hewɔ lɛ, ewo mlai ni baabu wɔhe kɛjɛ Satan “ŋaatsɔi” babaoo lɛ ahe. (Efesobii 6:11) No hewɔ lɛ, be fɛɛ be ni wɔbaasusu Nyɔŋmɔ mlai lɛ ahe lɛ, esa akɛ wɔna akɛ mlai nɛɛ tsɔɔ akɛ wɔŋwɛi Tsɛ lɛ sumɔɔ wɔ. Kɛ́ wɔsusu Nyɔŋmɔ mlai lɛ ahe yɛ nɛkɛ gbɛ nɔ lɛ, wɔbaana akɛ amɛhaa wɔhiɔ shi shweshweeshwe ni wɔnáa miishɛɛ. Kaselɔ Yakobo ŋma akɛ: “Mɔ ni maa eyi shi ekwɛɔ heyeli mla ni hi kɛwula shi lɛ mli, ni ekãa he . . . lɛ aaajɔɔ lɛ yɛ enɔyeli lɛ mli.”—Yakobo 1:25.\n6. Mɛni ji gbɛ ni hi fe fɛɛ ni wɔbaanyɛ wɔtsɔ nɔ wɔha hemɔkɛyeli ni wɔyɔɔ yɛ Nyɔŋmɔ jalɛ mlai kɛ eshishitoo mlai lɛ amli lɛ mli awa? Okɛ enɛ he nɔkwɛmɔnɔ aha.\n6 Gbɛ ni hi fe fɛɛ ni wɔbaanyɛ wɔtsɔ nɔ wɔha hemɔkɛyeli ni wɔyɔɔ akɛ Nyɔŋmɔ ji Mlawolɔ ni nilee yɛ emlai lɛ amli lɛ mli awa ji, ni wɔye ekitai lɛ anɔ. Ákɛ nɔkwɛmɔnɔ lɛ, Yesu famɔ akɛ wɔtsɔɔ mɛi krokomɛi ‘nii fiaa ni ekɛɛ wɔ lɛ’ ji “Kristo mla” lɛ ateŋ ekome. (Galatabii 6:2; Mateo 28:19, 20) Kristofoi kɛ́ hiɛdɔɔ hu boɔ famɔ akɛ wɔkpe kutuu kɛha jamɔ kɛ naanyobɔɔ ni tswaa mɔ emaa shi lɛ toi. (Hebribii 10:24, 25) Hewalɛ ni awoɔ wɔ akɛ wɔjɛ wɔtsuiiaŋ wɔtsi wɔbɛŋkɛ Yehowa shii abɔ yɛ sɔlemɔ mli daa gbi lɛ hu fata Nyɔŋmɔ kitai lɛ ahe. (Mateo 6:5-8; 1 Tesalonikabii 5:17) Beni wɔyaa nɔ wɔyeɔ Nyɔŋmɔ kitai anɔ lɛ ebafeɔ faŋŋ diɛŋtsɛ kɛhaa wɔ akɛ amɛji gbɛtsɔɔmɔi ni suɔmɔ yɔɔ mli. Kɛ́ wɔye ekitai lɛ anɔ lɛ, ebaaha wɔtsui anyɔ wɔmli ni wɔná miishɛɛ, ni nɔ ko bɛ jeŋ fɔŋ nɛɛ mli ni baaha wɔná enɛ. Kɛ́ osusu sɛɛnamɔ ni ejɛ Nyɔŋmɔ mlai lɛ ni ohiɔ shi yɛ naa lɛ mli kɛba lɛ he lɛ, ani ewooo hemɔkɛyeli ni oyɔɔ yɛ emlai lɛ amli lɛ mli hewalɛ?\n7, 8. Mɛɛ gbɛ nɔ Nyɔŋmɔ Wiemɔ lɛ woɔ mɛi ni yeɔ amɛtsui akɛ ekolɛ amɛnyɛŋ amɛtsu jalɛ nii amɛwala gbii abɔ fɛɛ lɛ hewalɛ?\n7 Bei komɛi lɛ, mɛi komɛi yeɔ amɛtsui akɛ amɛnyɛŋ amɛye Yehowa mlai lɛ anɔ amɛwala gbii abɔ fɛɛ. Amɛsheɔ gbeyei akɛ ekolɛ amɛbaagbee shi gbi ko. Kɛ́ nakai susumɔ ba ojwɛŋmɔ mli lɛ, ha wiemɔi nɛɛ ahi ojwɛŋmɔ mli: “Miji Yehowa, o-Nyɔŋmɔ lɛ, mɔ ni tsɔɔo nii ni hi hao, mɔ ni tsɔɔo gbɛ ní onyiɛ nɔ lɛ. Eji obo mikitai lɛ atoi kulɛ, ohejɔlɛ aaatamɔ faa, ni ojalɛ hu aaatamɔ ŋshɔkei.” (Yesaia 48:17, 18) Ani osusu bɔ ni wiemɔi nɛɛ woɔ mɔ hewalɛ lɛ he pɛŋ?\n8 Yehowa kaiɔ wɔ yɛ ŋmalɛ nɛɛ mli akɛ kɛ́ wɔbo lɛ toi lɛ wɔbaaná he sɛɛ. Ewo wɔ shi akɛ kɛ́ wɔfee nakai lɛ wɔbaaná he sɛɛ yɛ gbɛ̀i enyɔ nɔ. Klɛŋklɛŋ lɛ, wɔhejɔlɛ aaatamɔ faa—ebaaŋmɛ dɛmm, ebaafa babaoo, ni esɛɛ efooo. Nɔ ni ji enyɔ lɛ, wɔjalɛ aaatamɔ ŋshɔkei. Kɛ́ odamɔ ŋshɔnaa ni okwɛ bɔ ni ŋshɔkei lɛ kuɔ kɛtsaraa nɔ lɛ, ŋwanejee ko bɛ he akɛ onuɔ he akɛ esɛɛ efoŋ. Ole akɛ ŋshɔkei lɛ baaya nɔ aku yɛ ŋshɔ lɛ naa kɛya naanɔ. Yehowa kɛɛ akɛ obaanyɛ ofee jalɛ nii kɛya naanɔ. Kɛ́ obɔ mɔdɛŋ oye lɛ anɔkwa lɛ, ehaŋ ogbee shi kɔkɔɔkɔ! (Kanemɔ Lala 55:23) Ani shiwoo nɛɛ ewajeee hemɔkɛyeli ni oyɔɔ yɛ Yehowa kɛ ejalɛ taomɔ nii lɛ amli lɛ?\n‘FOŊ KƐYA DALƐ MLI’\n9, 10. (a) Mɛni hewɔ mumɔŋ dalɛ ji oti ni hi jogbaŋŋ ni esa akɛ Kristofoi kɛmamɔ amɛhiɛ lɛ? (b) Mɛɛ gbɛ nɔ mumɔŋ nii ahe jwɛŋmɔ haa anáa miishɛɛ?\n9 Anaa oti ni ji enyɔ ni baaye ebua bo yɛ otsutswaa lɛ mli lɛ yɛ wiemɔi ni ajɛ mumɔŋ aŋma nɛɛ mli akɛ: “Wɔfoŋ kɛya dalɛ mli.” (Hebribii 6:1) Mumɔŋ dalɛ ji oti ni hi jogbaŋŋ ni esa akɛ Kristofoi kɛmamɔ amɛhiɛ. Amrɔ nɛɛ wɔnyɛŋ wɔye emuu, shi wɔbaanyɛ wɔda yɛ mumɔŋ. Kɛfata he lɛ, beni Kristofoi daa yɛ mumɔŋ lɛ, amɛnáa miishɛɛ babaoo yɛ Yehowa sɔɔmɔ mli. Mɛni hewɔ?\n10 Kristofonyo ni eda yɛ mumɔŋ lɛ susuɔ nii ahe taakɛ Yehowa susuɔ nii ahe lɛ. (Yohane 4:23) Paulo ŋma akɛ: “Mɛi ni hiɔ shi yɛ heloo naa lɛ, heloo nii ahe amɛjwɛŋɔ; shi mɛi ni hiɔ shi yɛ mumɔ naa lɛ jwɛŋɔ mumɔ nii ahe.” (Romabii 8:5) Mɛi ni jwɛŋɔ heloo nii ahe lɛ amiishɛɛ faaa, ejaakɛ amɛsusuɔ amɛ pɛ amɛhe, amɛkwɛɛɛ nii kɛyaaa shɔŋŋ, ni amɛkɛ amɛjwɛŋmɔ maa heloonaa nibii asɛɛtiumɔ nɔ. Mɛi ni jwɛŋɔ mumɔŋ nii ahe lɛ yɛ miishɛɛ babaoo, ejaakɛ amɛkɛ amɛjwɛŋmɔ maa Yehowa ni ji ‘miishɛɛ Nyɔŋmɔ’ lɛ nɔ. (1 Timoteo 1:11) Mɔ ni eda yɛ mumɔŋ lɛ yɛ he miishɛɛ waa akɛ eeesa Yehowa hiɛ, ni enáa miishɛɛ kɛ́ ekɛ kaa po kpe. Mɛni hewɔ? Kai haa wɔnáa hegbɛ koni wɔkɛtsɔɔ akɛ Satan ji amalelɔ ni wɔkɛye anɔkwa, ni enɛ haa wɔŋwɛi Tsɛ lɛ tsui nyɔɔ emli.—Abɛi 27:11; kanemɔ Yakobo 1:2, 3.\n11, 12. (a) Mɛni Paulo wie yɛ Kristofoi ‘ahenumɔ nii’ loo amɛjwɛŋmɔ he, ni mɛni ji wiemɔ ni atsɔɔ shishi akɛ “ele” lɛ shishi? (b) Mɛɛ tsɔsemɔ esa akɛ akɛha gbɔmɔtso lɛ koni eda ni enyɛ etsu nii jogbaŋŋ?\n11 Kɛ́ mɔ ko aaada yɛ mumɔŋ lɛ ebiɔ ni etsɔse ehe. Susumɔ ŋmalɛ nɛɛ he okwɛ: “Mɛi ni edara lɛ anɔ̃ ji niyenii kpakpa, mɛi ni fɔ ni amɛfɔɔ feemɔ lɛ eha amɛhenumɔ nii [loo amɛjwɛŋmɔ] lɛ ele ekpakpa kɛ efɔŋ mlikpamɔ.” (Hebribii 5:14) Beni Paulo wie wɔjwɛŋmɔ ni “ele” loo wɔtsɔse lɛ lɛ he lɛ, ekɛ Hela wiemɔ ni eeenyɛ efee akɛ akɛfɔɔ nitsumɔ yɛ Helabii akpɔiaŋgbɔlemɔ hei yɛ klɛŋklɛŋ afii 100 lɛ mli lɛ tsu nii, ejaakɛ abaanyɛ atsɔɔ shishi akɛ ‘etsɔse ehe tamɔ mɔ ni tuɔ ajemelekutu.’ Agbɛnɛ susumɔ nɔ ni nakai tsɔsemɔ lɛ tsɔɔ lɛ he.\nMɔ ni tuɔ ajemelekutu lɛ tsɔseɔ ehe kɛtsɔ fɔ ni efɔɔ feemɔ lɛ nɔ\n12 Beni afɔ wɔ lɛ, wɔtsɔseko wɔgbɔmɔtso lɛ. Ákɛ nɔkwɛmɔnɔ lɛ, abifao leee hei ni eniji kɛ enaji yɔɔ. No hewɔ lɛ, efɔɔ eniji kɛkɛ, ni bei komɛi po lɛ egbálaa ehiɛ mai, ni no haa ehaoɔ ni ehiɛ feɔ lɛ yaa. Fiofio lɛ etsɔseɔ egbɔmɔtso lɛ kɛtsɔ egbɔmɔtso lɛ fai lɛ ni ekɛfɔɔ nitsumɔ lɛ nɔ. Ekaseɔ waamɔ, nyiɛmɔ, kɛ foijee. * Ni mɛi ni tuɔ ajemelekutu lɛ hu? Kɛ́ ona kpɔiaŋgbɔlelɔ ko ni eetu ajemelekutu fɛfɛo yɛ kɔɔyɔɔ lɛ mli lɛ, ekã shi faŋŋ akɛ onaa egbɔmɔtso lɛ tamɔ tsɔne ko ni miitsu nii jogbaŋŋ. Ajemelekutu tulɔ lɛ hesaa lɛ baaa trukaa—ekɛ ŋmɛlɛtswai babaoo etsɔse ehe. Biblia lɛ tsɔɔ mli akɛ gbɔmɔtsoŋ tsɔsemɔ nɛɛ “he sɛɛnamɔ faaa.” Kwɛ bɔ ni sɛɛnamɔ babaoo yɔɔ he akɛ wɔɔtsɔse wɔjwɛŋmɔ lɛ koni ele ekpakpa kɛ efɔŋ mlikpamɔ!—1 Timoteo 4:8.\n13. Mɛɛ gbɛ nɔ wɔbaanyɛ wɔtsɔ wɔtsɔse wɔjwɛŋmɔ?\n13 Wɔsusu nibii babaoo he yɛ wolo nɛɛ mli ni baaye abua bo koni otsɔse ojwɛŋmɔ koni onyɛ oya nɔ oye Yehowa anɔkwa akɛ mɔ ko ni eda yɛ mumɔŋ. Be fɛɛ be ni obaakpɛ oyiŋ yɛ oshihilɛ mli lɛ, okɛ sɔlemɔ asusu Nyɔŋmɔ mlai kɛ shishitoo mlai lɛ ahe. Dani obaakpɛ yiŋ yɛ sane ko he lɛ, bi ohe akɛ: ‘Mɛɛ Biblia mli mlai loo shishitoo mlai kɔɔ sane nɛɛ he? Mɛɛ gbɛ nɔ matsɔ mikɛtsu nii? Mɛni kɛ́ mifee lɛ ebaasa miŋwɛi Tsɛ lɛ hiɛ?’ (Kanemɔ Abɛi 3:5, 6; Yakobo 1:5) Yiŋ fɛɛ yiŋ ni obaakpɛ yɛ nɛkɛ gbɛ nɔ lɛ baatsɔse ojwɛŋmɔ. Tsɔsemɔ ni tamɔ nɛkɛ lɛ baaha oda yɛ mumɔŋ ní oya nɔ ohi shi nakai.\n14. Kɛ́ wɔɔda yɛ mumɔŋ lɛ, mɛɛ shwelɛ esa akɛ wɔná, ni mɛni esa akɛ wɔkwɛ wɔhe nɔ jogbaŋŋ yɛ he?\n14 Eyɛ mli akɛ wɔbaanyɛ wɔda yɛ mumɔŋ moŋ, shi esaaa akɛ ewaa jɛmɛ kɛkɛ. Niyenii haa adaa. No hewɔ ni Paulo kɛɛ akɛ: “Mɛi ni edara lɛ anɔ̃ ji niyenii kpakpa” lɛ. Mumɔŋ niyenii ni mli tsii ni oooye lɛ ji nɔ titri ni baaha ohemɔkɛyeli lɛ mli awa. Kɛ́ okɛ nɔ ni okaseɔ lɛ tsu nii yɛ gbɛ kpakpa nɔ lɛ, etsɔɔ akɛ oji nilelɔ, ni Biblia lɛ kɛɔ akɛ “nii ni jara wa fɛɛ anyɛŋ akɛto he.” No hewɔ lɛ, esa akɛ wɔná shwelɛ ni mli wa wɔha anɔkwalei ni he yɔɔ sɛɛnamɔ waa ni wɔ-Tsɛ lɛ tsɔɔ wɔ lɛ. (Abɛi 8:11; 1 Petro 2:2) Yɛ anɔkwale mli lɛ, esaaa akɛ ŋwɛi nilee ni wɔnáa lɛ haa wɔwoɔ wɔhe nɔ loo wɔpupuɔ wɔhe. Esa akɛ wɔpɛi wɔmli daa koni henɔwomɔ loo gbɔjɔmɔi krokomɛi akahe shi yɛ wɔtsuii amli. Paulo ŋma akɛ: “Nyɛkaa nyɛ diɛŋtsɛ nyɛhe nyɛkwɛa akɛ nyɛyɛ hemɔkɛyeli lɛ mli lo; nyɛkwɛa nyɛ diɛŋtsɛ nyɛhe ni ahia.”—2 Korintobii 13:5.\n15. Mɛni hewɔ suɔmɔ haa adaa yɛ mumɔŋ lɛ?\n15 Kɛ́ atswa tsu ko agbe naa lɛ, ayaa nɔ atsuɔ nibii bibii komɛi yɛ he. Esa akɛ akwra tsu lɛ ni asaa ehe nibii, ni ekolɛ ehe baahia ni ama eko afata he. Mɛni ebiɔ ni wɔfee koni wɔda yɛ mumɔŋ ni wɔhi shi daa akɛ mumɔŋ gbɔmɛi? Suɔmɔ ji nɔ ni he hiaa fe fɛɛ. Ehe miihia ni wɔha suɔmɔ ni wɔyɔɔ kɛha Yehowa kɛ wɔnanemɛi Kristofoi lɛ mli awa daa. Kɛ́ wɔbɛ suɔmɔ lɛ, wɔnilee kɛ mɔdɛŋ ni wɔbɔɔ lɛ fɛɛ baafee efolo tamɔ ayawa ni jijeɔ. (1 Korintobii 13:1-3) Kɛ́ wɔyɛ suɔmɔ lɛ, wɔbaanyɛ wɔda yɛ mumɔŋ ni wɔhi shi daa akɛ mumɔŋ gbɔmɛi.\nOKƐ OJWƐŊMƆ AMA HIƐNƆKAMƆ NI NYƆŊMƆ EWO HE SHI LƐ NƆ\n16. Mɛɛ susumɔ Satan woɔ he hewalɛ, ni mɛni Yehowa kɛha wɔ koni wɔkɛbu wɔhe?\n16 Ha wɔsusu oti kroko ni he hiaa yɛ tsu ni otswaa lɛ mli lɛ he wɔkwɛ. Kɛ́ ooonyɛ otswa ohe oma shi akɛ Kristo anɔkwa sɛɛnyiɛlɔ lɛ, ehe miihia ni obu osusumɔ he. Satan ni ji je nɛŋ nɔyelɔ lɛ he esa waa akɛ mɔ ni haa mɛi náa susumɔi ni haa amɛnijiaŋ jeɔ wui, amɛnuɔ he akɛ nɔ ko kpakpa ko bɛ ni baaba, amɛheee mɔ amɛyeee, ni amɛhiɛnɔkamɔ tãa. (Efesobii 2:2) Susumɔ ni tamɔ nɛkɛ fiteɔ Kristofonyo tamɔ bɔ ni fɔte fiteɔ tso tsu lɛ. Miishɛɛ sane ji akɛ Yehowa eha wɔ dɛŋdade ko ni he hiaa koni wɔkɛbu wɔhe, no ji hiɛnɔkamɔ.\n17. Mɛɛ gbɛ nɔ Nyɔŋmɔ Wiemɔ lɛ tsɔɔ bɔ ni hiɛnɔkamɔ he hiaa ha lɛ mli?\n17 Biblia lɛ etsɔɔ mumɔŋ tawuu nii fɛɛ ni ehe hiaa ni wɔwo koni wɔkɛ Satan kɛ eje lɛ awu lɛ. Tawuu nii ni he hiaa waa nɛɛ ateŋ ekome ji dadefai, ni ji “yiwalaheremɔ nɔhiɛkamɔ lɛ.” (1 Tesalonikabii 5:8) Asraafoi ni hi shi beni aŋmaa Biblia lɛ le akɛ kɛ́ amɛbuuu dadefai lɛ, amɛbaanyɔ mra yɛ ta mli. Dadefai ni akɛ too hewolo ehà mli lɛ haa kɛ́ nɔ ko tswa asraafonyo lɛ yitso lɛ, eyeee lɛ awui tsɔ. Hiɛnɔkamɔ baanyɛ abu ojwɛŋmɔ ni ji osusumɔ lɛ he taakɛ dadefai buɔ yitso he lɛ.\n18, 19. Mɛɛ nɔkwɛmɔnɔ Yesu fee akɛ mɔ ni hiɛɔ hiɛnɔkamɔ mli, ni mɛɛ gbɛ nɔ wɔbaanyɛ wɔtsɔ wɔkase lɛ?\n18 Yesu fee nɔkwɛmɔnɔ ni nɔ bɛ akɛ mɔ ni hiɛɔ hiɛnɔkamɔ mli. Kaimɔ piŋmɔ ni etsɔ mli yɛ gbɛkɛ ni enɔ jetsɛremɔ lɛ agbe lɛ lɛ. Enanemɛi ni bɛŋkɛ lɛ kpaakpa lɛ ateŋ mɔ kome tsɔɔ esɛɛ gbɛ yɛ shika hewɔ. Amɛteŋ mɔ kroko tso akɛ eleee lɛ kwraa. Amɛteŋ mɛi ni eshwɛ lɛ kpa yɛ esɛɛ ni amɛjo foi amɛshi lɛ. Lɛ diɛŋtsɛ emaŋbii te shi wo lɛ, ni amɛbolɔ akɛ Roma asraafoi lɛ apiŋ lɛ ni amɛgbe lɛ. Ŋwanejee ko kwraa bɛ he akɛ kai ni wɔkɛkpeɔ lɛ shɛɛɛ kai ni Yesu kɛkpe lɛ kwraa. Mɛni ye ebua lɛ ni enyɛ edamɔ naa? Hebribii 12:2 lɛ haa hetoo akɛ: “Nyamɔ ni kã ehiɛ lɛ hewɔ lɛ emia ehiɛ yɛ sɛŋmɔtso lɛ he amanehulu lɛ mli, ni ebuuu hiɛgbele lɛ, ni ekɛyata shi yɛ Nyɔŋmɔ maŋtsɛsɛi lɛ ninejurɔ nɔ.” Yesu ejieee ejwɛŋmɔ kɛjɛɛɛ “nyamɔ ni kã ehiɛ” lɛ nɔ kɔkɔɔkɔ.\n19 Mɛɛ nyamɔ kã Yesu hiɛ lɛ? Ojogbaŋŋ, ele akɛ kɛ́ etee nɔ eye anɔkwa yɛ kai amli lɛ, ebaaná hegbɛ kɛtse Yehowa gbɛi krɔŋkrɔŋ lɛ he. Ekɛ odaseyeli ni mli wa fe fɛɛ ni tsɔɔ akɛ Satan ji amalelɔ lɛ baaha. Hiɛnɔkamɔ ko bɛ ni baaha Yesu aná miishɛɛ ni fe enɛ! Ele hu akɛ Yehowa baajɔɔ lɛ babaoo yɛ anɔkwayeli gbɛ ni ekɔ lɛ hewɔ—ákɛ eshwɛ fioo ni nyamɔ be, ni ji e-Tsɛ lɛ he ni ebaayafata yɛ ŋwɛi lɛ baashɛ. Yesu ha hiɛnɔkamɔ ni yɔɔ mishɛɛ nɛɛ hi ejwɛŋmɔ mli yɛ piŋmɔ ni etsɔ mli lɛ fɛɛ mli. Ehe miihia ni wɔ hu wɔfee nakai nɔŋŋ. Wɔ hu nyamɔ be ko kã wɔhiɛ. Yehowa eha wɔteŋ mɔ fɛɛ mɔ hiɛ eba nyam ejaakɛ eha wɔ hegbɛ akɛ wɔye wɔbua ni atse egbɛi kpele lɛ he. Kɛ́ wɔhala Yehowa akɛ wɔ-Nɔyelɔ, ni wɔhi wɔŋwɛi Tsɛ lɛ suɔmɔ lɛ mli shweshweeshwe yɛ kai kɛ naagbai ni ekolɛ wɔkɛbaakpe lɛ fɛɛ sɛɛ lɛ, wɔkɛtsɔɔ akɛ Satan ji amalelɔ.\n20. Mɛni baanyɛ aye abua bo koni oná jwɛŋmɔ kpakpa ni oná nɔmimaa yɛ Nyɔŋmɔ shiwoi lɛ amli?\n20 Jeee shwe pɛ Yehowa shweɔ akɛ ejɔɔ enɔkwa tsuji, shi moŋ eyɛ he miishɛɛ waa akɛ eeefee nakai. (Yesaia 30:18; kanemɔ Maleaki 3:10) Eyɛ he miishɛɛ akɛ eeeha etsuji nine ashɛ nii kpakpai ni amɛtsui taoɔ lɛ anɔ. (Lala 37:4) No hewɔ lɛ okɛ ojwɛŋmɔ ama hiɛnɔkamɔ ni oyɔɔ akɛ onine baashɛ Nyɔŋmɔ shiwoi lɛ anɔ lɛ nɔ daa. Kaaha Satan jeŋ ni baaho aya lɛ susumɔ gbonyo ni jeɔ mɔ nijiaŋ wui lɛ miiná onɔ hewalɛ kɔkɔɔkɔ. Kɛ́ oyɔse akɛ je lɛ mumɔ lɛ miiná ojwɛŋmɔ loo otsui nɔ hewalɛ fiofio lɛ, okɛ hiɛdɔɔ asɔle kɛbi Yehowa koni eha bo “Nyɔŋmɔ hejɔlɛ ni fe jwɛŋmɔi fɛɛ lɛ.” Nyɔŋmɔ hejɔlɛ lɛ baabu otsui kɛ ojwɛŋmɔ he.—Filipibii 4:6, 7.\n21, 22. (a) Mɛɛ hiɛnɔkamɔ ni yɔɔ nyam kã “asafo babaoo” lɛ mli bii lɛ atsui nɔ? (b) Te Kristofoi ahiɛnɔkamɔ lɛ ateŋ nɔ ni kã otsui nɔ lɛ, ni mɛni otswa ofai shi akɛ obaafee?\n21 Mɛɛ hiɛnɔkamɔ ni yɔɔ miishɛɛ ní obaanyɛ ojwɛŋ nɔ po nɛ! Kɛ́ ofata “asafo babaoo” ni ‘baafo amanehulu kpeteŋkpele lɛ’ he lɛ, susumɔ shihilɛ ni etsɛŋ ni onine baashɛ nɔ lɛ he okwɛ. (Kpojiemɔ 7:9, 14) Kɛ́ ajie Satan kɛ edaimonioi lɛ kɛjɛ je lɛ mli lɛ, obaaná hejɔlɛ babaoo ko ni ojwɛŋmɔ shɛɛɛ he amrɔ nɛɛ. Wɔteŋ namɔ ehi shi yɛ jeŋ ni Satan náaa mɛi anɔ hewalɛ gbonyo yɛ mli lɛ mli pɛŋ? Kɛ́ ajie Satan kɛ ehewalɛ gbonyo lɛ kɛjɛ je lɛ mli lɛ, kwɛ miishɛɛ ni wɔbaaná beni wɔtsuɔ nii yɛ Yesu kɛ mɛi 144,000 ni baafata ehe kɛye nɔ yɛ ŋwɛi lɛ agbɛtsɔɔmɔ shishi, koni wɔkɛha shikpɔŋ lɛ afee paradeiso lɛ! Kwɛ miishɛɛ ni wɔnáa kɛ́ wɔsusu hiɛnɔkamɔ ni wɔyɔɔ akɛ abaafo helai kɛ kpajei fɛɛ asɛɛ, ni abaatee wɔsuɔlɔi ni egboi lɛ ashi ni wɔbaahere amɛ atuu kɛhi shi taakɛ Nyɔŋmɔ eto akɛ adesai ahi shi lɛ he lɛ! Beni wɔtsɔmɔɔ mɛi ni eye emuu lɛ, etsɛŋ ni shiwoo ni yɔɔ Romabii 8:21 akɛ wɔbaaná “Nyɔŋmɔ bii lɛ anunyam heyeli lɛ” baaba mli, ni enɛ ji jɔɔmɔ kpele diɛŋtsɛ.\n22 Yehowa miisumɔ ni oná heyeli babaoo ni bako ojwɛŋmɔ mli pɛŋ. Toiboo baaha onine ashɛ heyeli nɛɛ nɔ. Ani esaaa akɛ obɔɔ mɔdɛŋ fɛɛ ni ooonyɛ kɛbo Yehowa toi gbi fɛɛ gbi yɛ heyeli nɛɛ hewɔ? Belɛ, yaa nɔ otswa ohe oma hemɔkɛyeli ni he tse jogbaŋŋ lɛ nɔ, koni oya nɔ ohi Nyɔŋmɔ suɔmɔ lɛ mli kɛya naanɔ!\n^ kk. 12 Adebɔɔ he nilelɔi kɛɔ akɛ wɔnáa henumɔ krɛdɛɛ ko ni haa wɔleɔ he ni wɔniji kɛ wɔnaji yɔɔ. Ákɛ nɔkwɛmɔnɔ lɛ, henumɔ nɛɛ haa wɔnyɛɔ wɔtswaa wɔdɛŋ kɛ́ wɔŋamɔ wɔhiŋmɛi po. Beni hela ha henumɔ nɛɛ ŋmɛɛ yoo onukpa ko lɛ, no haaa enyɛ shi edamɔ, enyiɛ, ni eta shi hu.\nOblahii kɛ Oblayei—Mɛni Nyɛkɛ Nyɛwala Baafee?


Nebukadnezar La Lamɔ Ko Ni Kɔɔ Maŋtsɛyeli Ko Ni Tamɔ Tso Lɛ He | Biblia Mli Nikasemɔi Kɛhã Gbekɛbii\nMaŋtsɛyeli Ko Ni Tamɔ Tso Agbo\nGbɛkɛ ko lɛ, Nebukadnezar la lamɔ ko ni yɔɔ gbeyei. Etsɛ enilelɔi lɛ kɛba koni amɛtsɔɔ lɛ lamɔ lɛ shishi. Shi amɛteŋ mɔ ko mɔ ko nyɛɛɛ atsɔɔ lɛ shishi. No hewɔ lɛ, etsu ni ayatsɛ Daniel kɛba.\nNebukadnezar kɛɛ Daniel akɛ: ‘Yɛ milamɔ lɛ mli lɛ, mina tso ko. Tso lɛ da aahu ni eyashɛ ŋwɛi, ni he fɛɛ he ni mɔ ko damɔ yɛ shikpɔŋ lɛ nɔ lɛ, enyɛɔ enaa. Tso lɛ yibai yɛ fɛo, ni eyibii fa. Kooloi bajɔɔ amɛhe yɛ shishi, ni loofɔji feɔ amɛtsũi yɛ eniji lɛ anɔ. Kɛkɛ ni bɔfo ko jɛ ŋwɛi eba, ni ebo ekɛɛ: “Nyɛfoa tso lɛ nyɛfɔ̃a shi, ni nyɛfolɔa eniji lɛ. Shi nyɛshia efã bibioo ni baashwɛ lɛ kɛ eshishifã lɛ yɛ shikpɔŋ, ni nyɛkɛ dade kɛ akɔɔble afĩa. Tso lɛ hiɛ gbɔmɔ tsui, shi abaatsake ni ahã lɛ kooloo tsui. Ni bei kpawo baaho eyi. Kɛkɛ lɛ, mɛi fɛɛ baaná ale akɛ Nyɔŋmɔ ji Nɔyelɔ, ni ebaanyɛ ekɛ maŋtsɛyeli ko ahã mɔ fɛɛ mɔ ni esumɔɔ.”’\nYehowa hã Daniel nu lamɔ lɛ shishi. Shi be ni Daniel nu lamɔ lɛ shishi lɛ, eshe gbeyei waa. Ekɛɛ maŋtsɛ lɛ akɛ: ‘Maŋtsɛ, miná ni kulɛ lamɔ nɛɛ kɔɔ ohenyɛlɔi ahe, shi bo ohe ekɔɔ. Bo ji tso agbo lɛ ni afo afɔ̃ shi lɛ. Obaakpa maŋtsɛ lɛ yeli, ni obaaya jwɛi amli oyakpe jwɛi tamɔ jwɛiaŋ kooloo. Shi ŋwɛibɔfo lɛ kɛɛ abaashi tso lɛ fã bibioo ni baashwɛ lɛ kɛ eshishifã lɛ yɛ shikpɔŋ, no hewɔ lɛ, obaatsɔ maŋtsɛ ekoŋŋ.’\nAfi sɛɛ lɛ, Nebukadnezar nyiɛ emaŋtsɛ shĩa lɛ yiteŋ eekwɛ bɔ ni Babilon yɔɔ fɛo hã. Ewie akɛ: ‘Kwɛmɔ maŋ fɛfɛo nɛɛ ni mima lɛ. Mɔ ko bɛ ni tamɔ mi!’ Ewieee etãaa ni gbee ko jɛ ŋwɛi kɛɛ lɛ akɛ: ‘Nebukadnezar! Bianɛ lɛ, ojeee maŋtsɛ dɔŋŋ.’\nNakai ŋmɛlɛtswaa lɛ nɔ nɔŋŋ lɛ, Nebukadnezar ye sɛkɛ ni etsɔ tamɔ jwɛiaŋ kooloo. Eshi emaŋtsɛ shĩa lɛ mli ni eyafata jwɛiaŋ kooloi lɛ ahe yɛ jwɛi amli. Nebukadnezar yitsɔi tsa tamɔ okropɔŋ tsɛji, ni ewaobii anaa tsa tamɔ loofɔji awaobii anaa.\nAfii kpawo sɛɛ lɛ, Nebukadnezar ba gbɔmɛi ateŋ ekoŋŋ, ni Yehowa wó lɛ Babilon nɔ maŋtsɛ. Kɛkɛ ni Nebukadnezar wie akɛ: ‘Miijie Yehowa, ŋwɛi Maŋtsɛ lɛ yi. Kpaako mina akɛ Yehowa ji Nɔyelɔ. Ebaa mɛi ni wóɔ amɛhe nɔ lɛ ashi, ni enyɛɔ ekɛ maŋtsɛyeli ko hãa mɔ fɛɛ mɔ ni esumɔɔ.’\n“Henɔwomɔ nyiɛɔ shigbeemɔ hiɛ, ni henɔwomɔ mumɔ nyiɛɔ nanetɔ̃tɔmɔ hiɛ.”—Abɛi 16:18\nSanebimɔi: Mɛni ji Nebukadnezar lamɔ lɛ shishi? Mɛni Nebukadnezar wie akɛ ekase?\nKɛ́ ole hetoo lɛ, ofainɛ obaanyɛ ojɛ Biblia lɛ mli ogbala mli ohã mɔ ko?\nKɛmaje Mɔ Ko Kɛmaje Mɔ Ko Maŋtsɛyeli Ko Ni Tamɔ Tso Agbo\nlfb nikasemɔ 62 bf. 148-149


1 Tesalonikabii 5 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n1 Tesalonikabii 5:1-28\n5 Agbɛnɛ, nyɛmimɛi, yɛ bei lɛ kɛ gbii ni ato lɛ agbɛfaŋ lɛ, ehiaaa ni aŋma nyɛ he nɔ ko. 2 Ejaakɛ nyɛ diɛŋtsɛ nyɛle jogbaŋŋ akɛ Yehowa* gbi lɛ miiba tamɔ bɔ pɛ ní julɔ baa nyɔɔŋ lɛ. 3 Be mli ni amɛbaakɛɛ akɛ, “Toiŋjɔlɛ kɛ shweshweeshwe!” lɛ, no mli nɔŋŋ ni hiɛkpatamɔ baabati amɛ shi trukaa, tamɔ bɔ ni kɔmɔmɔ taa yoo ni hiɛ musu he lɛ, ni amɛjeŋ mli kɔkɔɔkɔ. 4 Shi nyɛmimɛi, nyɛ lɛ, nyɛbɛ duŋ mli, ní gbi lɛ baabati nyɛ shi tamɔ bɔ ni jetsɛremɔ batiɔ julɔi ashi lɛ, 5 ejaakɛ nyɛ fɛɛ lɛ, la bii kɛ shwane bii ji nyɛ. Wɔjeee nyɔɔŋ loo duŋ bii. 6 No hewɔ lɛ, agbɛnɛ, nyɛkahãa wɔwɔa tamɔ mɛi ni eshwɛ lɛ feɔ lɛ, shi moŋ nyɛhãa wɔyaa nɔ wɔshia kpe ní wɔhiɛ ahia wɔhe nɔ.* 7 Ejaakɛ mɛi ni wɔɔ lɛ, nyɔɔŋ amɛwɔɔ, ni mɛi ni tɔrɔɔ dãa lɛ, nyɔɔŋ amɛtɔrɔɔ. 8 Shi wɔ mɛi ni wɔji shwane bii lɛ, nyɛhãa wɔhiɛ ahia wɔhe nɔ* ní wɔwo hemɔkɛyeli kɛ suɔmɔ akɛ dama, kɛ yiwalaheremɔ he hiɛnɔkamɔ lɛ akɛ fai 9 ejaakɛ Nyɔŋmɔ halaaa wɔ ehãaa mlifu, shi moŋ ehala wɔ koni wɔtsɔ wɔ-Nuŋtsɔ Yesu Kristo nɔ wɔná yiwalaheremɔ. 10 Egbo ehã wɔ, koni kɛ́ wɔmiiya nɔ wɔmiishi kpe jio, wɔwɔ* jio, wɔ kɛ lɛ fɛɛ ahi wala mli. 11 No hewɔ lɛ, nyɛyaa nɔ nyɛwowoa nyɛhe hewalɛ,* ní nyɛtswatswaa nyɛhe nyɛmaa shi, tamɔ bɔ ni yɛ anɔkwale mli lɛ nyɛfeɔ lɛ. 12 Nyɛmimɛi, agbɛnɛ, wɔmiikpa nyɛ fai akɛ, nyɛjiea bulɛ kpo nyɛtsɔa mɛi ni tsuɔ nii waa yɛ nyɛteŋ, ní amɛkwɛɔ nyɛnɔ yɛ Nuŋtsɔ lɛ mli, ní amɛwieɔ amɛtsɔɔ nyɛ lɛ; 13 ní nyɛhiɛ asɔ amɛ naakpa diɛŋtsɛ yɛ suɔmɔ mli, yɛ nitsumɔ ní amɛtsuɔ lɛ hewɔ. Nyɛhãa toiŋjɔlɛ ahia nyɛteŋ. 14 Nɔ ni tamɔɔɔ nakai lɛ, nyɛmimɛi, wɔmiikpa nyɛ fai ní nyɛbɔ mɛi ni enyiɛɛɛ yɛ gbɛjianɔtoo naa lɛ kɔkɔ,* nyɛshɛjea mɛi ni ehao* lɛ amii, nyɛyea nyɛbuaa gbedelɔi lɛ, nyɛtoa nyɛtsui shi nyɛhãa mɛi fɛɛ. 15 Nyɛkwɛa ni mɔ ko kɛ efɔŋ akato efɔŋ najiaŋ, shi moŋ be fɛɛ be lɛ, nyɛtiua ekpakpa sɛɛ nyɛhãhãa nyɛhe kɛ mɛi krokomɛi fɛɛ. 16 Nyɛmii ashɛa nyɛhe jogbaŋŋ be fɛɛ be. 17 Nyɛsɔlea daa ni nyɛkafɔ̃a. 18 Nyɛdaa shi yɛ nɔ fɛɛ nɔ he. Enɛ ji Nyɔŋmɔ suɔmɔnaa nii yɛ Kristo Yesu mli yɛ nyɛgbɛfaŋ. 19 Nyɛkagbea mumɔ lɛ la lɛ. 20 Nyɛkagbea gbalɛi ahe guɔ. 21 Nyɛkaa nii fɛɛ nyɛkwɛa; nyɛmɔa nɔ ni hi lɛ mli kpɛŋŋ. 22 Nyɛtsia nyɛhe kɛjea efɔŋfeemɔ fɛɛ efɔŋfeemɔ he. 23 Toiŋjɔlɛ Nyɔŋmɔ lɛ diɛŋtsɛ atsuu nyɛhe kwraa kɛmɔ shi. Ni abaa nyɛmumɔ kɛ nyɛsusuma* kɛ nyɛgbɔmɔtso lɛ yi akɛ nɔ ni eye emuu yɛ gbɛ fɛɛ gbɛ nɔ ní shwamɔ ko bɛ he yɛ be ni wɔ-Nuŋtsɔ Yesu Kristo eba lɛ mli. 24 Anɔkwafo ji mɔ ni tsɛɔ nyɛ lɛ, ni bɔ fɛɛ bɔ ni fee lɛ, ebaafee nakai. 25 Nyɛmimɛi, nyɛyaa nɔ nyɛsɔlea nyɛhãa wɔ. 26 Nyɛŋaa nyɛmimɛi lɛ fɛɛ kɛ naashɔmɔ krɔŋkrɔŋ. 27 Mikɛ sɔ̃ ni yɔɔ hiɛdɔɔ miifɔ̃ nyɛnɔ yɛ Nuŋtsɔ lɛ gbɛ́i mli akɛ nyɛhãa akanea wolo nɛɛ ahãa nyɛmimɛi lɛ fɛɛ. 28 Wɔ-Nuŋtsɔ Yesu duromɔ lɛ kɛ nyɛ ahi shi.\n^ Aloo “ní wɔya nɔ wɔhã nyɛmɔi ní wɔkɛsusuɔ nii ahe lɛ atsua nii jogbaŋŋ.”\n^ Aloo “nyɛhãa wɔyaa nɔ wɔhãa nyɛmɔi ní wɔkɛsusuɔ nii ahe lɛ atsua nii jogbaŋŋ.”\n^ Aloo “wɔwɔ yɛ gbele mli.”\n^ Aloo “nyɛshɛjeshɛjea nyɛmii.”\n^ Aloo “nyɛwiea nyɛtsɔa mɛi ni enyiɛɛɛ yɛ gbɛjianɔtoo naa lɛ.”\n^ Aloo “mɛi ni nijiaŋ eje wui.” Sht. ŋm., “mɛi ni yɔɔ susuma bibioo.”\n^ Aloo “nyɛwala.” Kwɛmɔ Wiemɔi Titrii Amligbalamɔ lɛ.


Galatia Bi 5 | Baiblo ɔ Ngɛ Intanɛti ɔ Nɔ | New World Translation\nGalatia Bi 5:1-26\nKristofohi a he yemi (1-15)\nNyɛɛmi ngɛ mumi ɔ nya (16-26)\nHe lo ɔ ní tsumi ɔmɛ (19-21)\nMumi ɔ Yiblii ɔ (22, 23)\n5 Ejakaa he yemi kaa jã he je nɛ Kristo ha nɛ wa ye wa he ɔ nɛ. Enɛ ɔ he ɔ, nyɛɛ da si saminya, nɛ nyɛ ko ha nɛ a ngɔ nyɔguɛ yemi kuɛpã tso ko kɛ bɔ nyɛ pã ekohu. 2 Hyɛ! imi Paulo, i ngɛ nyɛ dee ke, ke nyɛ ba plɛ nihi nɛ a po mɛ ɔ, Kristo he be se nami ko bae kɛ ha nyɛ. 3 I kpale ngɛ odase yee kɛ ngɛ nyumu fɛɛ nyumu nɛ a po lɛ ɔ hae kaa e ji e blɔ nya ní tsumi kaa e maa ye Mlaa a tsuo nɔ. 4 Nyɛ nihi nɛ nyɛ ngɛ mɔde bɔe kaa a gu mlaa a nɔ kɛ bu nyɛ dali ɔ, a je nyɛ kɛ je Kristo he; nyɛ gba kɛ je e dloomi ɔ he. 5 Ngɛ wa blɔ fa mi ɔ, mumi ɔ ha nɛ waa kɛ hɛdɔ ngɛ dami he hɛ kɛ nɔ fɔmi nɛ e jeɔ hemi kɛ yemi mi kɛ baa a mlɛe. 6 Ejakaa ngɛ Kristo Yesu mi ɔ, a po nɔ jio, a pui nɔ jio, pi lɔ ɔ nɛ e he hia, mohu ɔ, hemi kɛ yemi nɛ́ tsuɔ ní kɛ guɔ suɔmi nɔ ɔ lɛ e he hia. 7 Jinɛ nyɛ ngɛ fo tue saminya. Mɛnɔ lɛ e tsi nyɛ blɔ kaa nyɛ ko ya nɔ nɛ nyɛɛ bu anɔkuale ɔ tue ɔ? 8 Yi mi plɛmi kaa kikɛ nɛ ɔ ji Nɔ nɛ e ngɛ nyɛ tsɛe ɔ ngɔ. 9 Masa nyafii haa nɛ ma a tsuo gboɔ.* 10 I ngɛ nɔ mi mami kaa nyɛ nihi nɛ nyɛɛ kɛ Nyɔmtsɛ ɔ pee kake ɔ, nyɛ be juɛmi kpa ko náe; se nɔ nɛ e ngɛ nyɛ nya gbae ɔ, ngɛ nɔ saisaa nɛ e ji ɔ tsuo se ɔ, e nine maa su kojomi nɛ sa lɛ ɔ nɔ. 11 Nyɛmimɛ, imi lɛɛ ke i ngɛ nɔ pomi fiɛɛe loloolo ɔ, lɛɛ mɛni he je mɔ nɛ a ngɛ mi yi mi wae loloolo ɔ? Ke jã a, lɛɛ a je sɛumi tso* ɔ he nane tɔ̃tɔ̃mi nɔ́ ɔ kɛ je. 12 I ná nɛ nyumuhi nɛ a ngɛ mɔde bɔe kaa a ma ha nɛ nyɛ yi mi nɛ e pee nyɛ enyɔɔnyɔ ɔ pee mɛ nitsɛmɛ a he puɛhi.* 13 Nyɛmimɛ, a tsɛ nyɛ kɛ ba he yemi mi; se nyɛ ko ngɔ he yemi nɛ ɔ kaa he blɔ nɛ nyɛ ná nɛ nyɛɛ kɛ maa di he lo nya akɔnɔhi a se, mohu ɔ, nyɛɛ gu suɔmi nɔ kɛ pee nyɔguɛ kɛ ha nyɛ sibi. 14 Ejakaa Mlaa a tsuo ba mi* ngɛ kita kake mi, nɛ lɔ ɔ ji: “E sa nɛ o suɔ o nyɛmi kaa bɔ nɛ o suɔ o he ɔ.” 15 Se ke nyɛ ngɛ nyɛ sibi kɔ̃ɔ̃e nɛ nyɛ ngɛ nyɛ sibi miie ɔ, lɛɛ nyɛɛ hyɛ nɛ hi nɛ nyɛ ko kpata nyɛ sibi a hɛ mi. 16 Se i ngɛ nyɛ dee ke, Nyɛɛ ya nɔ nɛ nyɛɛ hi nyɛɛe ngɛ mumi ɔ nya, nɛ nyɛ be he lo ɔ akɔnɔ ko nya ní tsue kulaa. 17 Ejakaa he lo ɔ kɛ mumi ɔ yi ngɛ e we akɔnɔ ɔ mi, nɛ mumi ɔ hu kɛ he lo ɔ yi; ní nɛ ɔmɛ teɔ si kɛ woɔ a sibi, enɛ ɔ he ɔ, nyɛ pee we níhi pɔtɛɛ nɛ nyɛ suɔ kaa nyɛ maa pee ɔ. 18 Jehanɛ se hu ɔ, ke mumi ɔ lɛ ngɛ nyɛ kudɔe ɔ, lɛɛ nyɛ be mlaa sisi. 19 Jehanɛ ɔ, a naa he lo ɔ ní tsumi ɔmɛ heii, nɛ lɔ ɔmɛ ji ajuama bɔmi,* mu ní tsumihi, nɔ buimi ngmlikiti,* 20 wɔ jami, mumi yayami kɛ ní tsumi,* ninyɛ, pɛ, hunga jemi, mi mi la womi, atsinyɛ jemihi, mi gbamihi, jami kuuhi, 21 hɛkɔ, dã demi, okplɔɔ ngmɛmihi* nɛ a ngɛ hoo, kɛ níhi kaa kikɛ nɛ ɔmɛ. I sɛ hlami nɛ i ngɛ nyɛ kɔkɔ bɔe ngɛ ní nɛ ɔmɛ a he, nɛ jã kɛ̃ nɛ i bɔ nyɛ kɔkɔ momo kaa nihi nɛ a peeɔ ní nɛ ɔmɛ ɔ, a nine be Mawu Matsɛ Yemi ɔ nɔ sue. 22 Se mumi ɔ yiblii ɔ ji suɔmi, bua jɔmi, tue mi jɔmi, tsui si tomi, mi mi jɔmi, kpakpa peemi, hemi kɛ yemi, 23 he jɔmi, he nɔ yemi. A wui mlaa ko kɛ si we ní nɛ ɔmɛ. 24 Jehanɛ se hu ɔ, nihi nɛ a ji Kristo Yesu nihi ɔ ka he lo ɔ kɛ e he numi ɔmɛ kɛ e we akɔnɔ ɔmɛ kɛ wo tso ɔ he. 25 Ke wa hiɔ si ngɛ mumi ɔ nya a, lɛɛ nyɛ ha nɛ waa ya nɔ nɛ waa nyɛɛ pɛpɛɛpɛ ngɛ mumi ɔ nya hulɔ. 26 Nyɛ ko ha nɛ waa pee wa he yaka hɛ mi nyami hlali, nɛ wa ko pee níhi nɛ ma ha nɛ waa kɛ wa sibi maa hi koli sie, nɛ wa hɛ nɛ ko kɔ̃ wa sibi a nɔ.\n^ Aloo “saa.”\n^ Aloo “a ta mɛ nitsɛmɛ a he,” kɛkɛ ɔ, a be sae kɛ ha mlaa a nɛ a ngɛ nɔ mi mae ɔ nya ní tsumi.\n^ E ma nyɛ maa pee kaa “kpiti pomi .”\n^ Aloo “ní peepee nɛ tsɔɔ kaa nɔ ko zo tɔ ywia.” Hela, aselʹgeia. Hyɛ Munyu Komɛ A Sisi Tsɔɔmi\n^ Aloo “kunya yemi.”\nGalatia Bi 5


‘Nyɛyoa Nii ni Hi Titri Lɛ’ (Filipibii 1:10) | Nikasemɔ\nBuu-Mɔɔ—Nikasemɔ Nɔ | April 2013\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumuii Awiemɔ Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kazakh Kikuyu Kinyarwanda Kirghiz Korea Kwangali Kwanyama Latvia Lingala Lithuania Luo Malagasy Malay Malta Mexico Mumuii Awiemɔ Mizo Moore Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tajiki Tatar Tetun Dili Thailand Tigrinya Tiv Tsonga Turkey Twi Ukrain Umbundu Uruund Uzbek Venda Vietnam Waray-Waray Wayuunaiki Wolaita Xhosa Yoruba Zulu\n‘Nyɛyoa nii ni hi titri lɛ.’—FIL. 1:10.\nOTII KƐHA SANENƆJWƐŊMƆ\nMɛɛ hekɛnɔfɔɔ Yesaia, Ezekiel, kɛ Daniel ninai lɛ haa wɔnáa yɛ Yehowa kɛ Yesu mli?\nMɛni wɔkaseɔ kɛjɛɔ nɔkwɛmɔnɔ ni Yehowa gbɛjianɔtoo lɛ fã ni yɔɔ shikpɔŋ lɛ nɔ lɛ feɔ kɛhaa wɔ lɛ mli?\nMɛɛ gbɛ nɔ nikasemɔ nɛɛ eye ebua bo?\n1, 2. Mɛɛ gbalɛ ni kɔɔ naagbee gbii lɛ ahe ekolɛ eha Yesu kaselɔi lɛ anaa kpɛ amɛhe waa, ni mɛni hewɔ?\nESHWƐ Petro, Yakobo, Yohane, kɛ Andrea kɛ amɛ-Nuŋtsɔ lɛ pɛ. Amɛmiisusu nɔ ni Yesu wie mra mli yɛ sɔlemɔtsu lɛ he lɛ he waa. (Mar. 13:1-4) No hewɔ lɛ, amɛbi lɛ akɛ: “Kɛɛmɔ wɔ, Mɛɛ be mli nibii nɛɛ baaba, ni mɛni baafee ba ni oba lɛ kɛ nibii agbɛjianɔtoo lɛ naagbee lɛ he okadi?” (Mat. 24:1-3, NW) Yesu bɔi amɛ nibii ni baaya nɔ dani abaakpata Yerusalem maŋ lɛ hiɛ, kɛ nibii ni baaya nɔ yɛ Satan nibii agbɛjianɔtoo fɔŋ lɛ naagbee gbii lɛ mli lɛ kɛɛmɔ. Eeenyɛ efee akɛ, nibii ni Yesu kɛɛ amɛ lɛ ateŋ ekome ha amɛnaa kpɛ amɛhe waa. Beni Yesu ewie shihilɛi ni jaraa tamɔ tai, hɔ̃ji, kɛ mlakwamɔ ni baafa lɛ he sɛɛ lɛ, egba akɛ nɔ ko kpakpa ko hu baakadi naagbee gbii lɛ. Ewie akɛ: “Aaashiɛ maŋtsɛyeli lɛ he sanekpakpa nɛɛ atsɔɔ je nɛŋ fɛɛ, ní akɛye jeŋmaji lɛ fɛɛ odase; ni no dani naagbee lɛ aaaba.”—Mat. 24:7-14.\n2 No mli lɛ, Yesu kaselɔi lɛ fata ehe kɛmiishiɛ Maŋtsɛyeli lɛ he sanekpakpa lɛ momo. (Luka 8:1; 9:1, 2) Ekolɛ amɛkai akɛ Yesu kɛɛ akɛ: “Nikpamɔ lɛ fa, shi nitsulɔi lɛ faaa; no hewɔ lɛ nyɛkpaa nikpamɔ nuŋtsɔ lɛ fai, koni etsu nitsulɔi kɛba enikpamɔ lɛ mli.” (Luka 10:2) Shi te amɛaafee tɛŋŋ amɛshiɛ “yɛ je nɛŋ fɛɛ,” ni amɛye “jeŋmaji lɛ fɛɛ odase” lɛ? Nɛgbɛ nitsulɔi lɛ baajɛ aba? Kaselɔi lɛ nyɛŋ ayɔse naakpɛɛ gbɛ nɔ ni wiemɔi ni yɔɔ Mateo 24:14 lɛ baatsɔ aba mli lɛ kɔkɔɔkɔ!\n3. Mɛɛ gbɛ nɔ Luka 21:34 lɛ baa mli ŋmɛnɛ, ni mɛɛ saji esa akɛ wɔbi wɔhe?\n3 Wɔyɛ be ni Yesu gbalɛ lɛ miiná emlibaa lɛ mli. Mɛi akpekpei abɔ miishiɛ Maŋtsɛyeli lɛ he sanekpakpa lɛ yɛ shikpɔŋ lɛ nɔ fɛɛ. (Yes. 60:22) Shi Yesu tsɔɔ akɛ, ebaawa kɛha mɛi komɛi akɛ amɛbaaha amɛhiɛ ahi amɛhe nɔ yɛ naagbee gbii nɛɛ amli. Nibii komɛi baagbala amɛjwɛŋmɔ, ni ‘ebaahe amɛtsuii.’ (Nyɛkanea Luka 21:34.) Nakai wiemɔi lɛ hu miiba mli. Nyɔŋmɔ webii lɛ ekomɛi miiha nibii komɛi miigbala amɛjwɛŋmɔ. Wɔnaa enɛ faŋŋ yɛ yiŋ ni amɛkpɛɔ yɛ nitsumɔ, wolokasemɔ ni yaa hiɛ, loo heloonaa nibii asɛɛtiumɔ, kɛ be ni amɛyeɔ kɛgbɔleɔ amɛkpɔiaŋ loo amɛkɛjieɔ amɛhiɛtserɛ he lɛ mli. Daa gbi shihilɛ mli yeyeeyefeemɔ eha eeetɔ mɛi komɛi. Bi ohe akɛ: ‘Te mishihilɛ tamɔ tɛŋŋ? Mɛni yiŋ ni mikpɛɔ yɛ shihilɛ mli lɛ haa anaa akɛ mikɛyeɔ klɛŋklɛŋ gbɛhe?’\n4. (a) Mɛni he Paulo sɔle yɛ eha Kristofoi ni yɔɔ Filipi lɛ, ni mɛni hewɔ? (b) Mɛni he wɔbaasusu yɛ nikasemɔ nɛɛ kɛ nɔ ni baanyiɛ sɛɛ lɛ mli, ni te wɔbaaná he sɛɛ wɔha tɛŋŋ?\n4 Ehe bahia ni klɛŋklɛŋ afii 100 lɛ mli Kristofoi lɛ amia amɛhiɛ ni amɛkɛ mumɔŋ nibii aye klɛŋklɛŋ gbɛhe daa gbi. No hewɔ ni bɔfo Paulo sɔle eha Filipibii lɛ koni ‘amɛyoo nii ni hi titri lɛ.’ (Nyɛkanea Filipibii 1:9-11.) Taakɛ Paulo fee lɛ, Kristofoi lɛ babaoo ná ‘ekãa babaoo fe tsutsu lɛ kɛjaje Nyɔŋmɔ wiemɔ lɛ ni amɛsheee gbeyei.’ (Fil. 1:12-14) Nakai nɔŋŋ ŋmɛnɛ lɛ, wɔteŋ mɛi babaoo kɛ ekãa miijaje Nyɔŋmɔ Wiemɔ lɛ. Fɛɛ sɛɛ lɛ, kɛ́ wɔsusu nibii babaoo ni atsuɔ amrɔ nɛɛ yɛ Yehowa gbɛjianɔtoo lɛ mli lɛ he lɛ, ebaanyɛ ewo wɔ hewalɛ koni wɔkɛ shiɛmɔ nitsumɔ lɛ afee oti titri yɛ wɔshihilɛ mli. Yɛ nikasemɔ nɛɛ mli lɛ, wɔbaasusu gbɛjianɔ ni Yehowa eto koni gbalɛ ni yɔɔ Mateo 24:14 lɛ aba mli lɛ he. Mɛni ji oti ni ma Yehowa gbɛjianɔtoo lɛ hiɛ, ni te enɛ ni wɔɔle lɛ baanyɛ awo wɔ kɛ wɔwekui lɛ hewalɛ eha tɛŋŋ? Wɔbaasusu nɔ ni baaye abua wɔ ni wɔmia wɔhiɛ yɛ Nyɔŋmɔ sɔɔmɔ lɛ mli ni wɔya nɔ wɔkɛ Yehowa gbɛjianɔtoo lɛ anyiɛ lɛ he yɛ nikasemɔ ni baanyiɛ sɛɛ lɛ mli.\nYEHOWA GBƐJIANƆTOO LƐ FÃ NI YƆƆ ŊWƐI LƐ\n5, 6. (a) Mɛni hewɔ Yehowa kɛ egbɛjianɔtoo lɛ fã ni yɔɔ ŋwɛi lɛ he ninaa ha lɛ? (b) Mɛni Ezekiel na yɛ ninaa mli?\n5 Nibii pii yɛ ni Yehowa haaa aŋmala awo Biblia lɛ mli. Akɛ nɔkwɛmɔnɔ lɛ, ehaaa wɔle nibii ni kɔɔ adesa ansɔ lɛ loo jeŋ muu lɛ fɛɛ he lɛ fitsofitso, eyɛ mli akɛ kulɛ saji ni tamɔ nɛkɛ lɛ baafee miishɛɛ waa! Moŋ lɛ, Yehowa kɛ saji ni he hiaa wɔ ni baaha wɔle nɔ ni esuɔmɔnaa nii ji koni wɔhi shi yɛ naa lɛ eha wɔ. (2 Tim. 3:16, 17) Belɛ, kwɛ miishɛɛ ni eji akɛ Biblia lɛ haa wɔleɔ Yehowa gbɛjianɔtoo lɛ fã ni anaaa lɛ he nɔ ko! Wɔmii shɛɔ wɔhe waa kɛ́ wɔkane Yehowa gbɛjianɔtoo lɛ fã ni yɔɔ ŋwɛi lɛ he saji ni yɔɔ Yesaia, Ezekiel, Daniel, kɛ Kpojiemɔ woji lɛ amli lɛ. (Yes. 6:1-4; Ezek. 1:4-14, 22-24; Dan. 7:9-14; Kpoj. 4:1-11) Mɛni hewɔ Yehowa eha wɔle nibii ni yaa nɔ yɛ ŋwɛi lɛ ahe nɔ ko lɛ?\n6 Yehowa miisumɔ ni ehi wɔjwɛŋmɔŋ daa akɛ, wɔfata jeŋ muu fɛɛ gbɛjianɔtoo ko he. Yehowa gbɛjianɔtoo lɛ fã ni anaaa lɛ miitsu nii waa kɛmiifee Yehowa suɔmɔnaa nii. Akɛ nɔkwɛmɔnɔ lɛ, Ezekiel na ni akɛ shwiili agbo ko efee Yehowa gbɛjianɔtoo lɛ fã ni anaaa lɛ he mfoniri yɛ ninaa ko mli. Shwiili nɛɛ joɔ foi waa, ni enyɛɔ etsakeɔ gbɛ ni enyiɛ nɔ lɛ oyayaayai. (Ezek. 1:15-21) Kɛ́ etai lɛ fo ehe shi kome lɛ, eyaa shɔŋŋ. Ezekiel na mɔ ni ta shwiili lɛ mli lɛ hu yɛ ninaa lɛ mli. Ewie akɛ: “Mina akɛ ejije tamɔ shika ní kpɛ́ɔ; ni . . . la ebɔle lɛ kɛkpe . . . Enɛ ji Yehowa anunyam lɛ kpɛmɔ lɛ kpojiemɔ.” (Ezek. 1:25-28) Kwɛ bɔ ni Ezekiel naa baakpɛ ehe aha yɛ nɔ ni ena nɛɛ hewɔ! Ena Yehowa ni eekudɔ egbɛjianɔtoo lɛ, ni etsɔɔ emumɔ krɔŋkrɔŋ lɛ nɔ efeɔ enɛ. Bɔ ni ninaa lɛ mli shwiili lɛ tsuɔ nii ehaa lɛ haa wɔnuɔ bɔ ni Yehowa gbɛjianɔtoo lɛ fã ni yɔɔ ŋwɛi lɛ tsuɔ nii ehaa lɛ shishi jogbaŋŋ!\n7. Mɛɛ hekɛnɔfɔɔ ninaa ni ajie kpo atsɔɔ Daniel lɛ haa wɔnáa?\n7 Daniel hu na ninaa ko ni haa wɔnáa hekɛnɔfɔɔ yɛ Yehowa kɛ Yesu mli. Aha ena Yehowa, ni ji “mɔ ni eye gbii pii” lɛ, ni eta maŋtsɛsɛi ni lalilɛii ebɔle he nɔ. Kokrolontoi yɛ maŋtsɛsɛi lɛ he. (Dan. 7:9) Yehowa miisumɔ ni Daniel ana akɛ E-gbɛjianɔtoo lɛ miinyiɛ, ni tsɔɔ akɛ eeetsu lɛ Yehowa lɛ yiŋtoo he nii. Daniel saa ena “mɔ ko tamɔ gbɔmɔ bi,” ni ji Yesu, ni aha lɛ hegbɛ akɛ ekwɛ Yehowa gbɛjianɔtoo ni yɔɔ shikpɔŋ lɛ nɔ lɛ nɔ. Yesu nɔyeli lɛ ehiŋ shi afii fioo komɛi pɛ. Moŋ lɛ, eji ‘naanɔ nɔyeli ní hoŋ eyaŋ, ni emaŋtsɛyeli lɛ, nɔ ni fiteŋ ni.’ (Dan. 7:13, 14) Enɛ tsirɛɔ wɔ ni wɔnáa hekɛnɔfɔɔ yɛ Yehowa mli, ni wɔnaa nɔ ni etsuɔ lɛ. Ni akɛni Yehowa ji mɔ ni kɛ nɔyeli hegbɛ lɛ ha Yesu hewɔ lɛ, ninaa nɛɛ tsirɛɔ wɔ ni wɔnáa hekɛnɔfɔɔ yɛ Yesu hu mli akɛ wɔ-Hiɛnyiɛlɔ.\n8. Te Yehowa gbɛjianɔtoo lɛ he ninai ni Ezekiel kɛ Yesaia na lɛ ná amɛnɔ hewalɛ eha tɛŋŋ, ni te esa akɛ ená wɔ hu wɔnɔ hewalɛ eha tɛŋŋ?\n8 Te esa akɛ Yehowa gbɛjianɔtoo lɛ he ninai nɛɛ aná wɔnɔ hewalɛ aha tɛŋŋ? Taakɛ eji yɛ Ezekiel gbɛfaŋ lɛ, wɔ hu nibii ni Yehowa tsuɔ lɛ haa wɔnaa kpɛɔ wɔhe waa. (Ezek. 1:28) Kɛ́ wɔjwɛŋ nibii ni Yehowa gbɛjianɔtoo lɛ tsuɔ lɛ nɔ lɛ, ebaanyɛ ekanya wɔ tamɔ ekanya Yesaia lɛ. Beni aha lɛ hegbɛ lɛ akɛ egba mɛi krokomɛi nɔ ni Yehowa feɔ lɛ, eshashaooo shi kwraa. (Nyɛkanea Yesaia 6:5, 8.) Yesaia ná nɔmimaa akɛ, yɛ Yehowa yelikɛbuamɔ naa lɛ, ebaanyɛ ekpee shihilɛi ni jaraa ni ekɛbaakpe lɛ fɛɛ naa. Nakai nɔŋŋ wɔ hu ninaa nɛɛ woɔ wɔ hewalɛ koni wɔfĩ Yehowa gbɛjianɔtoo lɛ sɛɛ kɛtsɔ babaoo ni wɔbaatsu yɛ Nyɔŋmɔ sɔɔmɔ lɛ mli lɛ nɔ. Kwɛ bɔ ni eji miishɛɛ sane akɛ wɔɔle akɛ wɔfata gbɛjianɔtoo ko ni kɛ hiɛdɔɔ miifee Yehowa suɔmɔnaa nii daa lɛ he!\nYEHOWA GBƐJIANƆTOO LƐ FÃ NI YƆƆ SHIKPƆŊ LƐ NƆ LƐ\n9, 10. Mɛni hewɔ esa akɛ aná Yehowa gbɛjianɔtoo ko yɛ shikpɔŋ lɛ nɔ lɛ?\n9 Yehowa tsɔ e-Bi lɛ nɔ eto gbɛjianɔ ko yɛ shikpɔŋ nɛɛ nɔ ni kɛ nɔ ni yɔɔ ŋwɛi lɛ feɔ ekome kɛtsuɔ nii. Mɛni hewɔ esa akɛ aná gbɛjianɔtoo ko yɛ shikpɔŋ lɛ nɔ koni anyɛ atsu nitsumɔ ni Mateo 24:14 lɛ wieɔ he lɛ? Nyɛhaa wɔsusua otii etɛ komɛi ahe.\n10 Klɛŋklɛŋ lɛ, Yesu kɛɛ ekaselɔi lɛ baashiɛ “kɛyashi shikpɔŋ lɛ naagbeehei lɛ.” (Bɔf. 1:8) Nɔ ni ji enyɔ lɛ, esa akɛ ato gbɛjianɔ ni abaatsɔ nɔ aha mɛi ni kɛ amɛhe baawo nitsumɔ nɛɛ mli lɛ mumɔŋ niyenii, ni akwɛ amɛ hu. (Yoh. 21:15-17) Nɔ ni ji etɛ lɛ, esa akɛ ato gbɛjianɔ hu koni mɛi ni shiɛɔ sanekpakpa lɛ akpe kɛjá Yehowa, ni atsɔɔ amɛ bɔ ni amɛaafee amɛtsu nitsumɔ lɛ. (Heb. 10:24, 25) Dani abaanyɛ afee enɛ fɛɛ lɛ, esa akɛ ato Kristo sɛɛnyiɛlɔi lɛ ahe gbɛjianɔ jogbaŋŋ.\n11. Te wɔɔfee tɛŋŋ wɔfĩ Yehowa gbɛjianɔtoo lɛ sɛɛ lɛ?\n11 Te wɔɔfee tɛŋŋ wɔfĩ Yehowa gbɛjianɔtoo lɛ sɛɛ lɛ? Gbɛ kome ni sa jogbaŋŋ ji, ni wɔná hekɛnɔfɔɔ yɛ mɛi ni Yehowa kɛ Yesu ehala akɛ amɛnyiɛ shiɛmɔ nitsumɔ lɛ hiɛ lɛ mli. Ŋmɛnɛ lɛ, naagbai pii yɛ je lɛ mli ni kulɛ nyɛmimɛi hii nɛɛ baanyɛ amɛkɛ amɛbe kɛ amɛnyɛmɔ atsu he nii, shi amɛfeee nakai. Kɛlɛ, mɛni ji oti titri ni ma Yehowa gbɛjianɔtoo lɛ fã ni yɔɔ shikpɔŋ lɛ nɔ lɛ hiɛ?\nAMƐKƐ “NII NI HI TITRI LƐ” YEƆ KLƐŊKLƐŊ GBƐHE\n12, 13. Mɛɛ gbɛ nɔ asafoŋ onukpai tsɔɔ amɛtsuɔ nitsumɔ ni akɛwo amɛdɛŋ lɛ, ni mɛni hewɔ enɛ woɔ wɔ hewalɛ waa lɛ?\n12 Ahala asafoŋ onukpai ni yɔɔ niiashikpamɔ koni amɛto shiɛmɔ nitsumɔ lɛ he gbɛjianɔ ni amɛnyiɛ hiɛ yɛ maji ni amɛsɔmɔɔ yɛ mli lɛ amli. Dani nyɛmimɛi nɛɛ baakpɛ amɛyiŋ yɛ sane ko he lɛ, amɛkwɛɔ Biblia lɛ mli ni amɛhaa efeɔ ‘kane kɛhaa amɛnane kɛ la hu yɛ amɛtempɔŋ nɔ’ ni amɛsɔleɔ koni Yehowa aye abua amɛ.—Lala 119:105; Mat. 7:7, 8.\n13 Taakɛ klɛŋklɛŋ afii 100 lɛ mli asafoŋ onukpai lɛ fee lɛ, asafoŋ onukpai ni toɔ shiɛmɔ nitsumɔ lɛ he gbɛjianɔ ŋmɛnɛ lɛ tuɔ amɛhe amɛhaa “wiemɔ lɛ he sɔɔmɔ lɛ.” (Bɔf. 6:4) Amɛmii shɛɔ amɛhe waa yɛ bɔ ni shiɛmɔ nitsumɔ lɛ shwereɔ yɛ hei ni amɛyɔɔ lɛ, kɛ agbɛnɛ lɛ yɛ je lɛŋ fɛɛ lɛ he. (Bɔf. 21:19, 20) Yɛ nɔ najiaŋ ni amɛaawo mlai tsaralaa lɛ, amɛnyiɛɔ Ŋmalɛ lɛ kɛ Nyɔŋmɔ mumɔ krɔŋkrɔŋ lɛ gbɛtsɔɔmɔ sɛɛ kɛtoɔ gbɛjianɔ koni shiɛmɔ nitsumɔ lɛ ashwere. (Nyɛkanea Bɔfoi lɛ Asaji 15:28.) Nyɛmimɛi nɛɛ tsɔɔ nɛkɛ gbɛ nɔ amɛfeɔ nɔkwɛmɔnɔ ni nɔ bɛ amɛhaa wɔ mɛi ni wɔyɔɔ asafoi srɔtoi ni yɔɔ jeŋ fɛɛ lɛ amli lɛ.—Efe. 4:11, 12.\n14, 15. (a) Mɛɛ gbɛjianɔi ato koni shiɛmɔ nitsumɔ lɛ aya nɔ jogbaŋŋ yɛ jeŋ fɛɛ? (b) Te onuɔ he ohaa tɛŋŋ yɛ gbɛfaŋnɔ ni otsuɔ yɛ shiɛmɔ nitsumɔ lɛ mli lɛ he?\n14 Nɔ ko ni amɛfeɔ ni wɔnaaa ji bɔ ni amɛgboɔ deŋme kɛtoɔ woji, asafoŋ kpeei, kɛ kpeei wuji ahe gbɛjianɔ lɛ. Akɛ nɔkwɛmɔnɔ lɛ, mɛi akpei abɔ ni kɛ amɛhe eha gboɔ deŋme kɛtsɔɔ woji ashishi kɛyaa wiemɔi aaafee 600 mli. Enɛ haa mɛi babaoo nyɛɔ amɛkaseɔ “Nyɔŋmɔ niwuji lɛ” yɛ amɛ diɛŋtsɛ amɛwiemɔ mli. (Bɔf. 2:7-11) Nyɛmimɛi oblahii kɛ oblayei kɛ tsɔji ni kalaa woji oyayaayai kalaa woji nɛɛ. No sɛɛ lɛ, akɛ woji nɛɛ yahaa asafoi po ni yɔɔ shikpɔŋ lɛ naagbeehei lɛ.\n15 Ato gbɛjianɔi srɔtoi yɛ wɔsafoi lɛ amli koni akɛye abua wɔ ni wɔshiɛ sanekpakpa lɛ. Akɛ nɔkwɛmɔnɔ lɛ, mɛi akpei abɔ kɛ amɛhe haa kɛmamɔɔ Maŋtsɛyeli Asai kɛ Kpee Asai. Mɛi komɛi yeɔ amɛbuaa mɛi ni adebɔɔ naa oshara enina amɛ loo mɛi ni ebaabi ni aye abua amɛ yɛ helatsamɔ gbɛfaŋ lɛ. Mɛi komɛi hu toɔ kpeei bibii kɛ kpeei wuji ahe gbɛjianɔ, ni mɛi komɛi tsɔɔ nii yɛ Biblia skul srɔtoi ashishi. Mɛni hewɔ afeɔ enɛɛmɛi fɛɛ lɛ? Bɔni afee ni akɛye abua wɔ ni wɔshiɛ sanekpakpa lɛ, wɔya wɔhiɛ yɛ anɔkwale lɛ mli, ni wɔye wɔbua mɛi babaoo ni amɛbajá Yehowa. Yehowa gbɛjianɔtoo lɛ fã ni yɔɔ shikpɔŋ lɛ nɔ lɛ kɛ nii ni hi titri lɛ miiye klɛŋklɛŋ gbɛhe lɛɛlɛŋ!\nNYIƐMƆ YEHOWA GBƐJIANƆTOO LƐ NƆKWƐMƆNƆ LƐ SƐƐ\n16. Kɛ́ nyɛmiifee nyɛgbɛkɛ weku jamɔ loo aŋkro nikasemɔ lɛ, mɛni he saji nyɛbaanyɛ nyɛtao?\n16 Bei komɛi lɛ, ani wɔŋɔɔ be kɛjwɛŋɔ nibii ni Yehowa gbɛjianɔtoo lɛ tsuɔ lɛ nɔ? Mɛi komɛi eto akɛ amɛbaatao Yehowa gbɛjianɔtoo lɛ he saji amli kɛ́ amɛmiifee amɛweku jamɔ loo aŋkro nikasemɔ, ní amɛjwɛŋ nibii ni amɛbaakase yɛ he lɛ nɔ. Ebaafee miishɛɛ waa akɛ wɔɔkase ninai ni Yesaia, Ezekiel, Daniel, kɛ Yohane na lɛ ahe nii. Wolo ni ji Jehovah’s Witnesses—Proclaimers of God’s Kingdom lɛ kɛ woji krokomɛi loo DVD srɔtoi ni afee ni yɔɔ owiemɔ mli lɛ baanyɛ aye abua bo ni okase Yehowa gbɛjianɔtoo lɛ he nii.\n17, 18. (a) Mɛɛ gbɛ nɔ oná nikasemɔ nɛɛ he sɛɛ? (b) Mɛɛ saji esa akɛ obi ohe?\n17 Kɛ́ wɔjwɛŋ bɔ ni Yehowa tsɔɔ egbɛjianɔtoo lɛ nɔ efĩɔ shiɛmɔ nitsumɔ lɛ sɛɛ lɛ nɔ lɛ, wɔbaaná he sɛɛ waa. Nyɛhaa wɔkɛ gbɛjianɔtoo ni nɔ bɛ nɛɛ afea ekome ni wɔkɛ wɔjwɛŋmɔ ama nii ni hi titri lɛ anɔ. Kɛ́ wɔfee nakai lɛ, wɔbaanu he tamɔ Paulo nu he lɛ, mɔ ni ŋma akɛ: “Akɛni akɛ sɔɔmɔ nɛɛ eha wɔ yɛ Nyɔŋmɔ mɔbɔnalɛ naa lɛ, wɔnijiaŋ ejeee wui.” (2 Kor. 4:1, Ga Biblia hee) Ewo nyɛmimɛi lɛ hewalɛ hu akɛ: “Nyɛkahaa ekpakpafeemɔ miitɔa wɔ, ejaakɛ kɛ́ wɔnijiaŋ ejeee wui lɛ, wɔbaakpa hu yɛ be ni sa mli.”—Gal. 6:9.\n18 Akɛ aŋkroaŋkroi loo wekui lɛ, ani ehe baahia ni wɔfee tsakemɔi komɛi bɔni afee ni wɔyoo nii ni hi titri lɛ yɛ wɔ daa gbi nifeemɔi amli? Ani obaanyɛ oha oshihilɛ afee mlɛo koni onyɛ otsu babaoo yɛ shiɛmɔ nitsumɔ lɛ mli? Wɔbaasusu nibii enumɔ ni baaye abua wɔ ni wɔkɛ Yehowa gbɛjianɔtoo lɛ anyiɛ pɛpɛɛpɛ lɛ ahe yɛ nikasemɔ ni nyiɛ sɛɛ lɛ mli.\nKɛmaje Mɔ Ko Kɛmaje Mɔ Ko ‘Nyɛyoa Nii ni Hi Titri Lɛ’\nAmɛkɛ Amɛhe Ha yɛ Amɛsuɔmɔ Naa—Yɛ Mexico\nKanemɔ Biblia lɛ ni Oná He Sɛɛ Kɛmɔ Shi\nOkɛ Nyɔŋmɔ Wiemɔ lɛ Aye Abua Bo Diɛŋtsɛ Ohe kɛ Mɛi Krokomɛi\nWALA SHIHILƐ HE SANE Afii 50 yɛ Be Fɛɛ Sɔɔmɔ lɛ mli yɛ He ko ni Bɛŋkɛ Arctic Circle Lɛ\n‘Nyɛnijiaŋ Akajea Wui’\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ April 2013\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ April 2013\nBUU-MƆƆ—NIKASEMƆ NƆ April 2013